open-index/open-wikipedia-markdown huggingface dataset:
ಮಂಡೆತುಣಿ

**ಮಂಡೆತುಣಿ**ಯು ಕೊಡವ ಪುರುಷರ ಸಾಂಪ್ರದಾಯಕ ತಲೆ-ತೊಡುಗೆ ಅಥವ ರುಮಾಲು. 'ಕೊಡವ ತಕ್ಕ್'ನಲ್ಲಿ (ಕೊಡವ ಭಾಷೆಯಲ್ಲಿ) ‘ಮಂಡೆ’ ಎಂದರೆ ತಲೆ; ‘ತುಣಿ’ ಎಂದರೆ ವಸ್ತ್ರ. ‘ಮಂಡೆತುಣಿ’ ಎಂದರೆ ತಲೆವಸ್ತ್ರ. ಇದು ಸುಮಾರು ಎರಡೂವರೆ ಮೀಟರ್ ಬದಿಯಿರುವ ಚೌಕನೆಯ ಬಿಳಿಯ ಬಣ್ಣದ ಹತ್ತಿಯ ವೈಲ್ (voile) ಬಟ್ಟೆ. ಇದರ ಎದುರು-ಬದುರಿನ ಎರಡು ಅಂಚುಗಳುದ್ದಕ್ಕೂ ಸುಮಾರು ಎರಡು ಸೆಂಟಿಮೀಟರ್ ಅಗಲದ ಚಿನ್ನದ ಲೇಪವಿರುವ ಬೆಳ್ಳಿಯ ಸರಿಗೆಯ ಕಲಾಪತ್ತಿದೆ.  

ಮಂಡೆತುಣಿಯನ್ನು ಹೆಚ್ಚೂ-ಕಡಿಮೆ ಮೈಸೂರು ಪೇಟಾದ ಮಾದರಿಯಲ್ಲೇ ತಲೆಗೆ ಸುತ್ತಲಾಗುವದು. ಮದುಮಗನು ಧರಿಸುವ ಮಂಡೆತುಣಿಯನ್ನು ಕಟ್ಟುವ ಕ್ರಮಕ್ಕೆ ‘ಪಾನಿ ಮಂಡೆತುಣಿ’ಯೆನ್ನುವರು. ಇದರ ತಲೆಯ ಹಿಂಭಾಗದ ಕೆಳ ಅಂಚಿನಲ್ಲಿ ಒಳಗಡೆ ಕಾಗದವನ್ನಿಟ್ಟು, ಆ ಭಾಗವು ಗಡುಸಾಗಿರುವಂತೆ ಮಾಡಿ, ಮಂಡೆತುಣಿಗೆ ಒಂದು ವಿಶೇಷ ರೂಪ ಬರುವಂತೆ ಕಟ್ಟಲಾಗುವದು.

ಈ ರೀತಿ ಬಟ್ಟೆಯನ್ನು ತಲೆಗೆ ಕಟ್ಟಿಕೊಳ್ಳುವದಕ್ಕೆ ವಿಪರೀತ ಸಮಯವು ಬೇಕಾಗುವದಲ್ಲದೆ, ಈ ರೀತಿ ಕಟ್ಟಲು ಅರಿತಿರುವವರು ಇತ್ತೀಚೆಗೆ ಬಹಳ ಅಪರೂಪವಾಗಿಬಿಟ್ಟಿದ್ದಾರೆ. ಆದ ಕಾರಣ ಈಗ ರೆಡಿಮೇಡ್ ಪೇಟವನ್ನು ಧರಿಸುವರು. ಇದನ್ನು ಕಟ್ಟುವ ಶ್ರಮವಿಲ್ಲ. ಕಟ್ಟಿದ ರುಮಾಲು ಒಮ್ಮೊಮ್ಮೆ ಅಕಸ್ಮಾತಾಗಿ ಬಿಚ್ಚಿಕೊಳ್ಳುವ ಅಸೌಕರ್ಯವೂ ಇಲ್ಲ. ಒಯ್ಯುವದೂ ಸುಲಭ. ಹೀಗಾಗಿ ಇದೀಗ ಬಹಳ ಜನಪ್ರಿಯವಾಗಿದೆ.

ಹಿಂದೆ ರಾಜರ ಕಾಲದಲ್ಲೂ ಅಂಗ್ಲರ ಆಡಳಿತವಿದ್ದಾಗಲೂ ಬೊಟ್ಟುಗಳಿರುವ ಕೆಂಪು ಅಥವಾ ಮರೂನ್ ಬಣ್ಣದ ಮಂಡೆತುಣಿಯನ್ನು ಗಣ್ಯರು ಕಟ್ಟಿಕೊಳ್ಳುತ್ತಿದ್ದರು. ಕೀರ್ತಿಶೇಷ ಫೀಲ್ಡ್ ಮಾರ್ಶಲ್ ಕಾರ್ಯಪ್ಪನವರ ಮಂಡೆತುಣಿ ಈ ರೀತಿಯದ್ದಾಗಿತ್ತು.

ಕಳೆದ ಶತಮಾನದ ಆರನೇ ದಶಕದವರೆಗೂ ತೆರೆದ ತಲೆಯಲ್ಲಿ ಜನರು ಓಡಾಡುತ್ತಿರಲಿಲ್ಲ. ಮಂಡೆತುಣಿಯು ದೊಡ್ಡದಾಗಿದ್ದು ಕಟ್ಟಲು ಹೆಚ್ಚಿನ ಶ್ರಮವೂ ಸಮಯವೂ ಬೇಕಾಗಿದ್ದುದರಿಂದ ತಲೆಗೆ ವಸ್ತ್ರವನ್ನು ಕಟ್ಟಿಕೊಳ್ಳುತ್ತಿದ್ದರು. ಈ ‘ವಸ್ತ್ರ’ವು ಸುಮಾರು ಒಂದು ಮೀಟರ್ ಚೌಕದ ಹತ್ತಿಯ ಬಟ್ಟೆ. ಇದಕ್ಕೆ ‘ವೈತ್ರ’ವೆಂಬ ಅಪಭ್ರಂಶಿತ ಹೆಸರೂ ಇತ್ತು. ‘ಚೌಕ’ವೆಂದೂ ಕರೆಯುತ್ತಿದ್ದರು. ಬಿಳಿಯ ಈ ಬಟ್ಟೆಯ ಮೇಲೆ ಸುಮಾರು ಎರಡೂವರೆ ಸೆಂಟಿಮೀಟರ್ ಅಗಲದ ಕಪ್ಪು ಚೌಕಳಿಗಳಿರುತ್ತವೆ. 

ವಸ್ತ್ರದ ಎದುರು-ಬದುರಿನ ಮೂಲೆಗಳನ್ನು ಒಂದರ ಮೇಲೊಂದು ಬರುವಂತೆ ಜೋಡಿಸಿಟ್ಟು, ಕರ್ಣವು (diagonal) ಹಣೆಯ ಮೇಲ್ಭಾಗಕ್ಕೆ ಬರುವಂತೆ ಇಟ್ಟು, ಉಳಿದೆರಡು ಎಡ-ಬಲಕ್ಕೆ ಬಂದ ಮೂಲೆಗಳನ್ನು ತಲೆಯ ಹಿಂದೆ ಅಡ್ಡಹಾಯಿಸಿ, ತಲೆಯ ಪಕ್ಕ ಗಳಲ್ಲಿ ವಸ್ತ್ರದ ಮಡಿಕೆಗಳಲ್ಲಿ ಸಿಕ್ಕಿಸಿಕೊಳ್ಳುತ್ತಿದ್ದರು. ಮೊದಲು ಒಂದರ ಮೇಲೊಂದಾಗಿ ಜೋಡಿಸಿಟ್ಟ ಮೂಲೆಗಳು ಬೆನ್ನ ಮೇಲೆ ಇಳಿಬಿದ್ದಿರುತ್ತವೆ.

ಬಿಳಿಯ ಬಣ್ಣದ ವಸ್ತ್ರದ ಮೇಲೆ ಕರಿಯ ಚೌಕಳಿಗಳಿರುವ ಬಟ್ಟೆಗೆ ‘ಬೊಳ್‍ತ ಚೆಕ್ ವೈತ್ರ’ವೆಂದು ಹೆಸರು. ಕೆಂಪು ವಸ್ತ್ರದ ಮೇಲೆ ನಸುಗೆಂಪಿನ ಚೌಕಳಿಗಳಿರುವ ಬಟ್ಟೆಗೆ ‘ಚೋಂದ ಚೆಕ್ ವೈತ್ರ’ವೆಂದು ಹೆಸರು. ಇದು ಸಾಮಾನ್ಯವಾಗಿ ರೇಶ್ಮೆಯದ್ದಾಗಿರುತ್ತದೆ. ಚೋಂದ ಚೆಕ್ ವೈತ್ರವನ್ನು  ಕುಟುಂಬದ, ಊರಿನ, ನಾಡಿನ ಮತ್ತು ದೇವಸ್ಥಾನದ ಮುಖ್ಯಸ್ಥರಲ್ಲದೆ, ಇತರ ಗಣ್ಯರು ಧರಿಸುತ್ತಿದ್ದರು. ಮದುವೆಯ ಹಿಂದಿನ ಸಂಜೆಯಂದು ಮದುಮಗನು ಚೋಂದ ಚೆಕ್ ವೈತ್ರವನ್ನು ಕಟ್ಟಿಕೊಳ್ಳುವನು.

ವರ್ಗ: ಕೊಡವರು
ಕೆ. ಚಂದ್ರಶೇಖರ ಗಟ್ಟಿ

'ಸಾಫ್ಟ್ವೇರ್ ಅಭಿಯಂತ', ಕೆ. ಚಂದ್ರಶೇಖರ ಗಟ್ಟಿಯವರ ನಿಜವಾದ ನಾಮಧೇಯ, ಕೊಂಡಾಣ ಚಂದ್ರಶೇಖರ ಗಟ್ಟಿ ಎಂದು. ತಮ್ಮ ಮನೆಯಲ್ಲಿ ವಂಶಪಾರಂಪರ್ಯವಾಗಿ ನಡೆದುಬಂದ ಕೃಷಿಯನ್ನು ಮುಂದುವರೆಸಿಕೊಂಡು ಹೋಗುತ್ತಿರುವ ಇವರು, ಅದೇ ವಲಯದಲ್ಲಿ ಅನೇಕ ಹೊಸವಿಚಾರಗಳಿಗೆ ಗ್ರಾಸವಾಗಿ, 'ರಾಷ್ತ್ರೀಯ ಮನ್ನಣೆ'ಗೆ ಪಾತ್ರವಾಗುವಷ್ಟು ಮೇಲೆ ಬೆಳೆದಿದ್ದಾರೆ.
## ಜನನ, ವಿದ್ಯಾಭ್ಯಾಸ ಹಾಗೂ ವೃತ್ತಿಜೀವನ
'ಮಂಗಳೂ'ರಿನ ಹೊರಆವರಣದಲ್ಲಿನ 'ಕೋಟೆಕಾರು ಬೀದಿ' ಸಮೀಪದ ಕೊಂಡಾಣದಲ್ಲಿ ಬೆಳೆದರು.ಅವರು ಆರಿಸಿಕೊಂಡವಿಷಯ 'ತೆಂಗುಬೆಳೆ'. ಅದರಲ್ಲೇ ತಮ್ಮ ಮನಸ್ಸನ್ನು ನಿಲ್ಲಿಸಿ ಕಾರ್ಯಥರಾದ ಚಂದ್ರಶೇಖರ್ ಒಬ್ಬ ಮಾದರಿ ವ್ಯಕ್ತಿಯಾಗಿ ಇಂದಿನ ಯುವ ಜನಾಂಗಕ್ಕೆ ಉದಾಹರಣೆಯ ರೂಪದಲ್ಲಿ ಕಾಣಿಸಿಕೊಂಡಿದ್ದಾರೆ. 'ಮಾಸ್ಟರ್ ಡಿಪ್ಲೊಮಾ ಇನ್ ಸಾಫ್ಟ್ವೇರ್ ಇಂಜಿನಿಯರಿಂ'ಗ್ ವ್ಯಾಸಂಗಮಾಡಿದ ಚಂದ್ರಶೇಖರ ಗಟ್ಟಿಯವರು,ಬೆಳೆ ಬೆಳೆಯುವ ಬಗ್ಗೆ ಅಪಾರ ಆಸಕ್ತಿಯನ್ನು ಬಾಲ್ಯದಿಂದಲೇ ಹೊಂದಿದ್ದರು. ೧೦ ನೆಯ ತರಗತಿಯಲ್ಲಿದ್ದಾಗ ತಮ್ಮ ವ್ಯಾಸಂಗವನ್ನು ಮೊಟಕುಗೊಳಿಸಿ,ಬೇಸಾಯದಲ್ಲಿ ತಮ್ಮನ್ನು ತೊಡಗಿಸಿಕೊಂಡರು.ಆದರೆ ಕೆಲವು ಅನಿವಾರ್ಯಕಾರಣಗಳಿಂದಾಗಿ ತಮ್ಮ ಓದನ್ನು ಮುಂದುವರೆಸಿದರು.ಮುಂದೆ ಪ್ರತಿಷ್ಠಿತ ಕಂಪೆನಿಯೊಂದರಲ್ಲಿ 'ವೈಟ್ ಕಾಲರ್ ಕೆಲಸ'ವನ್ನೂ ಗಿಟ್ಟಿಸಿಕೊಂಡು ಸುಮಾರು ೧೦ ವರ್ಷಗಳಕಾಲ ದುಡಿದರು. ಆದರೆ ಅವರ ಹೃದಯದಲ್ಲಿ ತಮ್ಮ 'ಜಮೀನು' ಮತ್ತು 'ಕೃಷಿ'ಯೇ ತುಂಬಿತ್ತು. ತೆಂಗು ಬೆಳೆಯಲ್ಲಿ ಅವರು ತಮ್ಮನ್ನು ಮೊದಲು ತೊಡಗಿಸಿಕೊಂಡರು.ವಿಶೇಷವಾಗಿ ಅವರು ಆರಿಸಿಕೊಂಡ ತೆಂಗಿನ 'ಕೆಂದಾಳಿ'ಯ ಹಲವಾರು ತಳಿಗಳನ್ನು 'ಸಾವಯವ ಗೊಬ್ಬರ' ಬಳಸಿ, ಬಹಳ ಉತ್ತಮ ಇಳುವರಿಯನ್ನು ಪಡೆದು ಕೈತುಂಬಾ ಹಣಗಳಿಸಿದರು. ಕೆಂದಾಳಿಯಲ್ಲಿನ ಹಲವು ವಿಧಗಳು :
* ಚೌಗಟ್ ಆರೇಂಜ್ ಡ್ವಾರ್ಫ್,
* ಮಲೇಶಿಯನ್ ಎಲ್ಲೋ ಡ್ವಾರ್ಫ್,
* ಡಿಟಿ ಹೈಬ್ರಿಡ್,
* ವೆಸ್ಟ್ ಕೋಸ್ಟ್ ಟೌತ್ ಮುಂತಾದವುಗಳು.
ಕೃಷಿ ಇಲಾಖೆಯ ವತಿಯಿಂದ ಹೋದವರ್ಷ ೨೦೧೦ ರಲ್ಲಿ, ಪ್ರಶಸ್ತಿಗಾಗಿ ಅರ್ಜಿಗಳನ್ನು ಆಹ್ವಾನಿಸಿದಾಗ, ಚಂದ್ರಶೇಖರರೂ ಅರ್ಜಿ ಸಲ್ಲಿಸಿದ್ದರು.ಜಿಲ್ಲಾ ರಾಜ್ಯಮಟ್ಟದ ತೋಟಗಾರಿಕೆ ಇಲಾಖೆಯ ತಂಡ ಅಧ್ಯಯನ ನಡೆಸಿ 'ಚಂದ್ರಶೇಖರ ಗಟ್ಟಿ'ಯವರ ಹೆಸರನ್ನು 'ರಾಷ್ಟ್ರೀಯ ಪ್ರಶಸ್ತಿ'ಗೆ ಶಿಫಾರಿಸು ಮಾಡಿತು.'ಕೇಂದ್ರ ಸರ್ಕಾರದ ತೆಂಗುಅಭಿವೃದ್ಧಿಮಂಡಳಿ ತಂಡ' ಅಂತಿಮ ಸುತ್ತಿನ ಆಯ್ಕೆಗಾಗಿ ನಡೆಸಿದ ಪರೀಕ್ಷೆಯಲ್ಲೂ ಆಯ್ಕೆಯಾದರು.
## ಬಾಗಲಕೋಟೆ ಕೃಷಿವಿಶ್ವವಿದ್ಯಾಲಯ
ಇವರ ತೋಟಕ್ಕೆ ಭೇಟಿನೀಡಿದ ಬಾಗಲಕೋಟೆ ಕೃಷಿವಿಶ್ವವಿದ್ಯಾಲಯದ ತಜ್ಞರು ಅವರ ಕೆಲಸವನ್ನು ಮೆಚ್ಚಿ ೫ ಗಿಡಗಳ ಮಾದರಿಯನ್ನು ಡಿ.ಎನ್.ಎ ಪರೀಕ್ಷೆಗೆ ಕೊಂಡೊಯ್ದಿದ್ದಾರೆ. ಈ ಮೌಲಿಕ ಕೆಲಸ ತೆಂಗು ಬೆಳೆಯಲ್ಲಿ ಮತ್ತಷ್ಟು ಸಂಶೋಧನೆಗೆ ಎಡೆಮಾಡಿಕೊಟ್ಟಿದೆ.
## 'ಕೆಂದಾಳಿ ಎಳನೀರಿನ ವೈಶಿಷ್ಟ್ಯತೆ'
ಮನೆಯ ಮದ್ದಾಗಿ ಉಪಯೋಗದಲ್ಲಿರುವ ಈ ತಳಿಯಲ್ಲಿ 'ಔಷಧೀಯ ಮಹತ್ವವುಳ್ಳ ಖನಿಜಾಂಶ'ಗಳು ಹೇರಳವಾಗಿ ಉಪಲಭ್ದವಿವೆ. **ಆದ್ದರಿಂದ ಇದನ್ನು ಕೆಳಗೆ ಕಂಡ ವ್ಯಾಧಿಗಳನ್ನು ಗುಣಪಡಿಸಲು ಬಳಸುತ್ತಾರೆ.** 
* ಸರ್ಪ ಸುತ್ತು,
* ಚಿಕನ್ ಪಾಕ್ಸ್,
* ಚರ್ಮವ್ಯಾಧಿ,
* ಹೆಂಗಸರ ಮುಟ್ಟು ಸಮಸ್ಯೆ,
* ಮಕ್ಕಳಾಗದಿರುವಿಕೆ,
*ನರದೌರ್ಬಲ್ಯ,
ಮೊದಲಾದ ಕಾಯಿಲೆಗಳಿಗೆ ಉಪಯೋಗಕಾರಿಯಾಗಿದೆ.'ಧಾರ್ಮಿಕ ಕಾರ್ಯ'ಗಳಿಗೂ ಇದು ಹೆಚ್ಚು ಉಪಯೋಗಕಾರಿಯೆಂದು ಸಾಬೀತಾಗಿದೆ.
## ಮನ್ನಣೆ,ಪ್ರಶಸ್ತಿಗಳು
* ಕೃಷಿ ವಲಯದಲ್ಲಿ, ಅದರಲ್ಲೂ ತೆಂಗಿನ ಫಸಲಿನ ಉನ್ನತಿಯ ಬಗ್ಗೆ ಹೆಚ್ಚು ಹೆಚ್ಚು ಕಾರ್ಯಮಾಡಿ, ಅದರಲ್ಲೇ ತಮ್ಮನ್ನು ನಿರಂತರವಾಗಿ ತೊಡಗಿಸಿಕೊಂಡ, ಕೆ.ಚಂದ್ರಶೇಖರ ಗಟ್ಟಿಯವರಿಗೆ 'ರಾಷ್ಟ್ರೀಯ ಮನ್ನಣೆಯ ಪುರಸ್ಕಾರ' ದೊರೆತಿದೆ.

ವರ್ಗ:ಕೃಷಿ
ವಿಶೇಷ ಮಾಸ್ಟರ್

**ವಿಶೇಷ ಮಾಸ್ಟರ್ಸ್** (**MS**), ಫ್ರೆಂಚ್ ಕಾನ್ಫರೆನ್ಸ್ ಡೇಸ್ ಗ್ರಾಂಡಿಸ್ ಇಕೋಲೇಸ್ (des Grandes Écoles) ನಿಂದ ೧೯೮೬ ರಲ್ಲಿ ಫ್ರೆಂಚ್ ಸ್ನಾತಕೋತ್ತರ ವಿಶೇಷ ದರ್ಜೆ.

ಕೋರ್ಸ್ ಕನಿಷ್ಟ ನಾಲ್ಕು ತಿಂಗಳ ಇಂಟರ್ನ್ಶಿಪ್ ಸೇರಿದಂತೆ ಒಂದು ವರ್ಷದ ಇರುತ್ತದೆ. ಇದು ಸಾಮಾನ್ಯವಾಗಿ ಈಗಾಗಲೇ ಸ್ನಾತಕೋತ್ತರ ಪದವಿ ಹೊಂದಿರುವ ಯುವ ವೃತ್ತಿಪರರ ಗುರಿ. ಆದರೆ ಪರಿಣತಿ ಅಥವಾ ಅವರ ಜ್ಞಾನವನ್ನು ವಿಸ್ತರಿಸಲು ಮತ್ತು ಅನುಭವ ಪಡೆಯಲು ಈ ದರ್ಜೆಯನ್ನು ಮಾಡುತ್ತಾರೆ ( ಏಕೆಂದರೆ ಕೆಲಸಕ್ಕೆ ಮೂರು ವರ್ಷದ ಅನುಭವವನ್ನು ಕೇಳುತ್ತಾರೆ). ಈ ಪದವಿ ಹದಿನೈದು ತಿಂಗಳು ತೆಗೆದುಕೊಳ್ಳುತ್ತದೆ, ಪದಾವಿಯ ಕೊನೆಯಲ್ಲಿ ವಿದ್ಯಾರ್ಥಿ, ತನ್ನ ವ್ಯಕ್ತಿಯ ಪ್ರಬಂಧವನ್ನು ಸಲ್ಲಿಸುವ ಸಾಧ್ಯತೆ ಇದೆ. 

ಶಿಕ್ಷಣ ಫ್ರೆಂಚ್ ಅಥವಾ ಇಂಗ್ಲೀಷ್ ಕಲಿಸಲಾಗುತ್ತದೆ.

ಅನೇಕ ಕ್ಷೇತ್ರಗಳಲ್ಲಿ ಎಂಎಸ್ ಬಗೆಗಳು: ವೈಮಾನಿಕ ವಿಜ್ಞಾನ, ಕಂಪ್ಯೂಟರ್ ವಿಜ್ಞಾನ, ಜೀವಶಾಸ್ತ್ರ, ನಿರ್ವಹಣೆ ...

## ಆಕರಗಳು ಮತ್ತು ಟಿಪ್ಪಣಿಗಳು
## ಹೊರಗಿನ ಕೊಂಡಿಗಳು
* *ಕಾನ್ಫರೆನ್ಸ್ ಡೆಸ್ Grandes Écoles*  
* *ವಿಶೇಷ ಮಾಸ್ಟರ್ಸ್*  

## ಸಂಬಂಧಿತ ಮಾಹಿತಿ
ವರ್ಗ:ಶಿಕ್ಷಣ
ಕನ್ನಿಕೋಂಬರೆ

**ಕನ್ನಿಕೋಂಬರೆ** ಎನ್ನುವದು ಕೊಡವರ ಮನೆಗಳಲ್ಲಿರುವ ಪೂಜೆಯ ಕೋಣೆ. ಇದಕ್ಕೆ 'ಮೀದಿ ಕೋಂಬರೆ'ಯೆಂಬ ಹೆಸರೂ ಇದೆ. 'ದೇವಡ ಕೋಂಬರೆ' (ದೇವರ ಕೋಣೆ) ಎಂದೂ ಕರೆಯುವದುಂಟು. 'ಕನ್ನಿ' ಎಂದರೆ ಶ್ರೇಷ್ಠ, ಪೂಜ್ಯ, ಇತ್ಯಾದಿ ಅರ್ಥವಿದೆ. ಐನ್ ಮನೆಯ ಕೈಸಾಲೆಯಲ್ಲಿ ಪ್ರವೇಶದ್ವಾರದಲ್ಲಿರುವ ಕಂಬಕ್ಕೆ 'ಕನ್ನಿ ಕಂಬ' ಎಂದು ಹೆಸರಿದೆ. ಮನೆಯ ಯಜಮಾನನಿಗಿರುವಷ್ಟೇ ಪ್ರಾಶಸ್ತ್ಯ, ಗೌರವಗಳು ಈ ಕಂಬಕ್ಕಿದೆ. ಕೊಡವ ತಕ್ಕ್ ನಲ್ಲಿ 'ಮೀದಿ' ಎಂದರೆ ನೈವೇದ್ಯ ಎಂದರ್ಥ. ದಿನವೂ ದೇವರಿಗೆ ಈ ಕೋಣೆಯಲ್ಲಿ ಮೀದಿಯನ್ನಿಡುವದರಿಂದ ಇದಕ್ಕೆ 'ಮೀದಿ ಕೋಂಬರೆ'ಯೆಂಬ ಹೆಸರು.

## ವಿನ್ಯಾಸ
ಕನ್ನಿಕೋಂಬರೆಯು ಸಾಮಾನ್ಯವಾಗಿ ಅವರ ಐನ್ ಮನೆಯಲ್ಲಿ ಮಾತ್ರವಿರುತ್ತದೆ. ಈ ಕೋಣೆಯೊಳಗಿನ  ಪೂರ್ವಾಭಿಮುಖವಾಗಿರುವ ಗೋಡೆಯ ಎದುರು ಒಂದು ತೂಗುದೀಪವಿರುತ್ತದೆ. ಇದಕ್ಕೆ *ತೂಕ್೦ಬೊಳ್‌ಚ* ಎನ್ನುವರು. ಈ ಗೋಡೆಯ ಮೇಲ್ಭಾಗದಲ್ಲಿ ಒಂದು ಸಣ್ಣ ಗೂಡಿರುತ್ತದೆ. ಇದರಲ್ಲಿ  ಬೆಳ್ಳಿಯ ಒಂದು ಸಣ್ಣ ಬಟ್ಟಲು ಮತ್ತು ಬೆಳ್ಳಿಯ ಒಂದು ಸಣ್ಣ ಗಿಂಡಿಯಿರುತ್ತದೆ.

## ಪದ್ಧತಿ
ಪ್ರತಿದಿನ ಬೆಳ್ಳಂಬೆಳಿಗ್ಗೆ ಹಾಗೂ ಸಂಜೆ ಕಳೆದ ಬಳಿಕ ಮನೆಯನ್ನೆಲ್ಲಾ ಗುಡಿಸಿ,  ತೂಕ್೦ಬೊಳ್‌ಚವನ್ನು ಹಚ್ಚಿ, ತಮ್ಮ ಮನೆತನದ ಕಾರಣರಿಗೆ ಪ್ರಾರ್ಥನೆಯನ್ನು ಸಲ್ಲಿಸುವರು. ನಿತ್ಯವೂ ರಾತ್ರಿಯೂಟದ ಮೊದಲು ಅಂದಿನ ಅಡುಗೆಯನ್ನು ಈ ಬೆಳ್ಳಿಯ ಬಟ್ಟಲಲ್ಲಿ ಮೀದಿಯಿ(ನೈವೇದ್ಯವಿ)ಡುತ್ತಾರೆ. ಗಿಂಡಿಯಲ್ಲಿ ಹಾಲು, ಇಲ್ಲವೇ ನೀರನ್ನಿಡುತ್ತಾರೆ. ವಿಶೇಷ ಔತಣವನ್ನು ತಯಾರಿಸಿದಾಗಲೂ ನೈವೇದ್ಯವಿಡುತ್ತಾರೆ. ಗಿಂಡಿಯಲ್ಲಿ ಮದ್ಯವನ್ನಿಡುವದೂ ಇದೆ. ಹೆಣ್ಣುಮಕ್ಕಳು ತಮ್ಮ ತವರು ಮನೆಗೆ ಬಂದಾಗ ಮೀದಿಯಿಡುತ್ತಾರೆ. ತಮ್ಮ ಮನೋಭಿಲಾಷೆಯನ್ನು ನಡೆಸಿಕೊಡಲು ಕಾರಣರಿಗೆ ಮೀದಿಯಿಡುವದಾಗಿ ಹರಕೆ ಹೊರುವದೂ ಸಾಮಾನ್ಯ.

ಕನ್ನಿಕೋಂಬರೆಗೆ ದೇವಸ್ಥಾನದ ಪ್ರಾಶಸ್ತ್ಯವನ್ನು ಕೊಡಲಾಗುತ್ತದೆ. ಇದರೊಳಕ್ಕೆ ಬರಿಗಾಲು ಮತ್ತು ಮಂಡೆತುಣಿ, ತಲೆವಸ್ತ್ರ, ಟೋಪಿ, ಇತ್ಯಾದಿಗಳನ್ನು ತೆಗೆದಿಟ್ಟು, ಬರಿತಲೆಯಲ್ಲೇ ಪ್ರವೇಶಿಸಬೇಕು. ಇದನ್ನು ನಿತ್ಯವೂ ಶುದ್ಧವಾಗಿಟ್ಟಿರಬೇಕು. ಸೂತಕದಲ್ಲಿರುವವರಿಗೆ ಇದರೊಳಕ್ಕೆ ಪ್ರವೇಶವಿಲ್ಲ 

## ಉಲ್ಲೇಖಗಳು 
ವರ್ಗ:ಕೊಡವರು
ಪ್ರಭಾ ಬೆಂಡಿಗೇರಿ

ಕರ್ನಾಟಕದ ಧಾರವಾಡ ಬಾನುಲಿ ಕೇಂದ್ರದ  'ಪ್ರಪ್ರಥಮ ಮಹಿಳಾ ಬಾನುಲಿ ಕಾರ್ಯಕ್ರಮ ನಿರೂಪಕಿ'ಯಾಗಿ ಆಯ್ಕೆಯಾದರು. ಮಧುರ ಕಂಠ, ಉತ್ತಮ ಶಾರೀರ, ಸ್ಪಷ್ಟ ಕನ್ನಡ ಭಾಷಾ ಉಚ್ಚಾರಣೆ ಹಾಗೂ ಕನ್ನಡ ಸಾಹಿತ್ಯದ ಬಗ್ಗೆ ಅಭಿರುಚಿ ಅವರಿಗೆ ಈ ವಲಯದಲ್ಲಿ ಹೆಚ್ಚು ಸಾಧಿಸಲು ಅವಕಾಶವಾಯಿತು. ಅವರೊಬ್ಬ 'ಒಳ್ಳೆಯ ಹಾಸ್ಯ ಲೇಖಕಿ' ಸಹಿತ. ೪೦ ವರ್ಷಗಳ ಆಕಾಶವಾಣಿಯ ಅನೌಂಸರ್ ನೌಕರಿಯಲ್ಲಿ ಅವರು ಹಲವಾರು ಸವಾಲುಗಳನ್ನು ಎದುರಿಸಬೇಕಾಯಿತು. ಅದಲ್ಲದೆ ಹಲವಾರು ಮಾರ್ಪಾಟುಗಳನ್ನು ತಮ್ಮ ವ್ಯಕ್ತಿತ್ವದಲ್ಲಿ ಅಳವಡಿಸಿಕೊಳ್ಳಬೇಕಾದ ಪ್ರಸಂಗ ಬಂತು.
## ಜನನ, ಬಾಲ್ಯ, ವಿದ್ಯಾಭ್ಯಾಸ, ಹಾಗೂ  ವೃತ್ತಿ ಜೀವನ
ಸನ್, ೧೯೪೮ ರಲ್ಲಿ ಇಂಟರ್ ಮೀಡಿಯೇಟ್ ಓದುತ್ತಿರುವಾಗಲೇ 'ಧಾರವಾಡ ಬಾನುಲಿಕೇಂದ್ರ' ರೂಪುಗೊಂಡಿತು. ಧಾರವಾಡ ಸಂಸ್ಕೃತಿ, ಸಂಗೀತ, ಭಾಷೆ, ಹಾಗೂ ಅಲ್ಲಿನ ಜನಜೀವನವನ್ನು ರೂಪಿಸುವಲ್ಲಿ 'ಆಕಾಶವಾಣಿ ಕೇಂದ್ರ'ದ ಕೊಡುಗೆ ಅಪಾರ. ತಾಯಿ ಯಮುನಾಬಾಯಿ ಒಬ್ಬ ಸಂಪ್ರದಾಯಸ್ಥ ಮನೆತನದವರು. ತಂದೆ, ಹನುಮಂತರಾವ್ ಬೆಂಡಿಗೇರಿ ಸಬ್ ರಿಜಿಸ್ಟ್ರಾರ್ ಆಗಿದ್ದರು. ಅಜ್ಜ,ಬಾಳಾಜಿರಾವ್ ಬೆಂಡಿಗೇರಿ 'ಸವಣೂರು ನವಾಬರ' ಹತ್ತಿರ 'ದಿವಾನ'ರಾಗಿ ಕೆಲಸಮಾಡುತ್ತಿದ್ದರು. ಅವರ ಇನ್ನೊಬ್ಬ ಅಜ್ಜ, ಕೃಷ್ಣರಾವ್ ಬೆಂಡಿಗೇರಿ, ಎಜುಕೇಶನ್ ಇನ್ಸ್ ಪೆಕ್ಟರ್ ಆಗಿದ್ದರು. ಇಂತಹ 'ಸುಶಿಕ್ಷಿತ ಸುಸಂಸ್ಕೃತ ಪರಿವಾರ'ದಲ್ಲಿ ಬೆಳೆದ 'ಪ್ರಭಾ' ತಮ್ಮ ಮನೆತನದಲ್ಲಿ ಮೊಟ್ಟಮೊದಲು ಪದವಿ ಗಳಿಸಿದ 'ಪೋರಿ'ಯಾಗಿದ್ದಳು. ಇನ್ನೂ ೮ ವರ್ಷದ ಪ್ರಾಯದಲ್ಲೇ  ನಾಟಕ ಕಲೆಯಲ್ಲಿ ಪರಮಾಸಕ್ತಿ ಹೊಂದಿದ್ದರು. ಅನೇಕ ನಾಟಕಗಳಲ್ಲಿ ಅಭಿನಯಿದಮೇಲೆ ಸಹಜವಾಗಿಯೇ ಅಭಿನಯ ಕಲೆ  ಅವರಿಗೆ ಕರಗತವಾಯಿತು. ಆಕಾಶವಾಣಿಯ ನೌಕರಿ, ಪೂರ್ಣಾವಧಿಯ ಕೆಲಸವಾಗಿರಲಿಲ್ಲ. ಕರೆದಾಗ ಹೋಗಿ ಕಾರ್ಯ ನಿರ್ವಹಿಸಿ ಬರುವ ಜವಾಬ್ದಾರಿ ಅವರಮೇಲಿತ್ತು.ಆದರೆ ಅದು ಸುಶುಪ್ತವಾಗಿದ ಕಲೆಯನ್ನು ಗುರುತಿಸಿ ಅತ್ಯುತ್ತಮ ವೇದಿಕೆಯನ್ನಿ ಕಲ್ಪಿಸಿಕೊಟ್ಟಿತು. ೧೯೫೧ ರಲ್ಲಿ 'ಬಿ.ಎ.ಪದವಿ' ಮುಗಿಸಿ ಸುಮಾರು ೨೪ ವರ್ಷಗಳ ತರುವಾಯ 'ಬಿ.ಎಡ್' ಮುಗಿಸಿದರು. ಅವರ ಪತಿ, ಡಾ. ಕೆ. ರಾಘವೇಂದ್ರ ರಾವ್ ನಾಟಕಗಳಲ್ಲಿ ಅಭಿನಯಿಸುವುದಕ್ಕಾಗಲೀ ನೌಕರಿಮಾಡುವುದಕ್ಕಾಗಲೀ ಅಡ್ಡಿಬರಲಿಲ್ಲ. ಈದಂಪತಿಗಳಿಗೆ, ಇಬ್ಬರು ಗಂಡು ಮಕ್ಕಳು, ಹಾಗೂ ಇಬ್ಬರು ಹೆಣ್ಣುಮಕ್ಕಳು. 
## ಪ್ರಭಾ ಬೆಂಡಿಗೇರಿಯವರ ವ್ಯಕ್ತಿತ್ವ
ಪ್ರಭಾರವರ, ಕಾರ್ಯಕ್ರಮ ನಿರೂಪಣಾ ವೈಖರಿ, ಮಧುರವಾದ ಕಂಠ, ಜನಪ್ರಿಯತೆ ಪಡೆಯಲು ಅವಕಾಶವಾಯಿತು. ಧಾರವಾಡ ಆಕಾಶವಾಣಿ ಕೆಂದ್ರದ ನಿರ್ವಾಹಕರಾಗಿದ್ದ  ಡಾ.ಎಚ್. ಕೆ. ರಂಗನಾಥರ ನಿರ್ದೆಶದಲ್ಲಿ  ಅನೇಕ ರೇಡಿಯೋ ನಾಟಗಳು ಬಹಳಷ್ಟು ಜನಪ್ರಿಯವಾದವು. ಕುವೆಂಪುರವರ ವಾಲ್ಮೀಕಿಯ ಭಾಗ್ಯ ಎಂಬ ನಾಟಕದಲ್ಲಿ ಸೀತೆಯ ಪಾತ್ರವನ್ನು ಅತ್ಯಂತ ಸೊಗಸಾಗಿ ನಿರ್ವಹಿಸಿದ್ದಕ್ಕೆ ಶೋತೃಗಳಮೆಚ್ಚುಗೆಗೆ ಪಾತ್ರರಾದರು. ಅದರಲ್ಲಿ ನಿರ್ದೇಶನದ ಜೊತೆಗೆ 'ರಂಗನಾಥ'ರೂ ಕಂಠದಾನದಲ್ಲಿ ಪಾಲ್ಗೊಂಡಿದ್ದರು. ಸ್ತ್ರೀ-ಪುರುಷರು ಸೇರಿ ನಟಿಸುವ ಹೊಸಸಂಪ್ರದಾಯ ಆಕಾಲದಲ್ಲೆ ಆರಂಭವಾಯಿತು. 'ರೇಡಿಯೋನಾಟಕ', ಹಾಗೂ 'ಹವ್ಯಾಸೀ ರಂಗಭೂಮಿ'ಯಲ್ಲಿ 'ಮಿಕ್ಸ್ ಡ್ರಾಮ'ಗಳಲ್ಲಿ 'ಪ್ರಭಾ' ಚೆನ್ನಾಗಿ ಅಭಿನಯಿಸುತ್ತಾಬಂದರು. ನಾಟಕ, ಸಿನಿಮಾಗಳಲ್ಲಿ ಪಾತ್ರವಹಿಸಲು ಮಡಿವಂತ ಕುಟುಂಬಗಳು ತಮ್ಮ ಮಕ್ಕಳನ್ನು ಪ್ರೋತ್ಸಾಹಿಸುತ್ತಿರಲಿಲ್ಲ. ಕೆಲವು ವರ್ಗ ಜನರು ಮಾತ್ರ ಅದಲ್ಲಿ ಪಾಲ್ಗೊಳ್ಳುತ್ತಿದ್ದರು. ಇಂತಹ ಪರಿಸ್ಥಿಯಲ್ಲಿ ಪ್ರಭಾರವರು ಆ ಒಂದು ಮಾನಸಿಕ ಸ್ಥಿತಿಯನ್ನು ಬದಲಾಯಿಸಿ ಅದರಲ್ಲಿ ಯಶಸ್ಸನ್ನು ಕಂಡಿದ್ದಲ್ಲದೆ ಬೇರೆಯವರಿಗೂ ದಾರಿದೀಪವಾದರು. 
## ನಾಟಕಗಳು
* ಹೊಸ ಸಂಸಾರ’ ದ.ರಾ.ಬೆಂದ್ರೆಯವರ ರಚನೆ. 
* ಸಂಧ್ಯಾ ಕಾಲ’ ಶ್ರೀರಂಗ ವಿರಚಿತ.
* ಭಾಗ್ಯಶ್ರೀ, ಎಲ್.ಜಿ.ಬೇಂದ್ರೆಯವರ ರಚನೆ.
* ಬೊಂಬಾಯಿನ ಜೈಹಿಂದ್ ಕಾಲೇಜ್ ಆಯೋಜಿಸಿದ ನಾಟಕೋತ್ಸವ ಸ್ಪರ್ಧೆಯಲ್ಲಿ 'ಪರಿವರ್ತನೆ', ಎಂಬ ಹವ್ಯಾಸಿ ನಾಟಕದಲ್ಲಿ  ನಾಟಕ ದ್ವಿತೀಯ ಸ್ಥಾನ ಪಡೆಯಿತು. ಪ್ರಭಾ ಬೆಂಡಿಗೇರಿಯವರ, ವೈಯಕ್ತಿಕ ಅಭಿನಯಕ್ಕೆ ಮೊದಲ ಪಾರಿತೋಷಕ, ದೊರೆಯಿತು.'ಕರ್ನಾಟಕ ಕಲಾವಿದೆ'ಯೆಂಬ ಗೌರವಕ್ಕೆ ಪಾತ್ರರಾದರು.
## ಹಾಸ್ಯ ಪ್ರಬಂಧ
* 'ಪುಟ್ಟಕ್ಕನ ಪ್ರಯಾಣ'ವೆಂಬ 'ಪ್ರಬಂಧಗಳ ಸಂಕಲನ' ಹೊರಬಂದಿದೆ.
## ಬಾಹ್ಯ ಸಂಪರ್ಕ
* ಪ್ರೊ. ದೇವಿಕಾ ನಗರಕರ, ಸುಧಾ, ೧೧, ಆಗಸ್ಟ್, ೨೦೧೧, ಪು. ೬೦. ’ಬಾನುಲಿಗೆ ಉಲಿದ ಮೊದಲ ಹಕ್ಕಿ’

ವರ್ಗ:ಕಲಾವಿದರು
ಸೋದರ

**ಸೋದರ** ಎಂಬುದು ಒಂದು ನಾಮಪದ.

 
## ಶಬ್ದ ವ್ಯುತ್ಪತ್ತಿ
ಸೋದರ ಪದವು ಸಂಸ್ಕೃತದ ‘ಸಹೋದರ’ ಪದದ ಕನ್ನಡ ರೂಪ. ‘ಸಹ’ ಮತ್ತು ‘ಉದರ’ ಎಂಬ ಎರಡು ಪದಗಳ ಜೋಡಣೆಯಿಂದ ‘ಸಹೋದರ’ ಪದ ಹುಟ್ಟಿದೆ.

## ಅರ್ಥ
ಸೋದರ ಎನ್ನುವದಕ್ಕೆ ’ಸಹೋದರ’ ,’ಒಡಹುಟ್ಟಿದವನು’  ಮತ್ತು ‘ಒಡಹುಟ್ಟುಗ’  ಎಂಬ ಅರ್ಥಗಳಿವೆ.

ಒಂದೇ ಉದರದಲ್ಲಿ ಅಥವಾ ಹೊಟ್ಟೆಯಲ್ಲಿ ಅಂದರೆ ಗರ್ಭದಲ್ಲಿ ಹುಟ್ಟಿದವರು ಸೋದರರು ಎಂದೆನ್ನಿಸಿಕೊಳ್ಳುತ್ತಾರೆ. ‘ಅಣ್ಣ’ ಎನ್ನುವದಕ್ಕೂ ‘ತಮ್ಮ’ ಎನ್ನುವದಕ್ಕೂ ‘ಸೋದರ’ ಪದವನ್ನು ಬಳಸಲಾಗುತ್ತದೆ. ಒಬ್ಬಳು ತಾಯಿಯ ಹೊಟ್ಟೆಯಲ್ಲಿ ಹುಟ್ಟಿದವನ ಬಳಿಕ ಅವಳಲ್ಲಿಯೇ ನಂತರ ಹುಟ್ಟಿದವನು ಸೋದರ ಅಂದರೆ ತಮ್ಮ ಆಗುತ್ತಾನೆ. ತಮ್ಮನನ್ನು ಉಲ್ಲೇಖಿಸಿದಾಗ ಅಣ್ಣನು ಅವನ ಸೋದರ ಆಗುತ್ತಾನೆ.

## ಬಳಕೆ
‘ಅಣ್ಣ’ ಮತ್ತು ‘ತಮ್ಮ’ ಎಂಬ ಎರಡೂ ಪದಗಳಿಗೆ ’ಸೋದರ’ ಎಂದೇ ಬಳಸಲಾಗುತ್ತದೆ. ಅಲ್ಲದೆ, ಸಾಮಾನ್ಯ ಪ್ರಯೋಗದಲ್ಲಿ ಮತ್ತು ವಿಶಾಲ ಅರ್ಥದಲ್ಲಿ ಸಮಾನ ವಯಸ್ಕರನ್ನು ಇಲ್ಲವೇ ಒಂದೇ ಗುಂಪಿನವರನ್ನು ‘ಸೋದರರು’ ಎಂದು ನಿರ್ದೇಶಿಸಲಾಗುತ್ತದೆ.

## ಉಲ್ಲೇಖಗಳು 
ವರ್ಗ:ಕುಟುಂಬ
ಅಕ್ಕಲಕೋಟೆ

**ಅಕ್ಕಲಕೋಟೆಯು** ಮಹಾರಾಷ್ಟ್ರ ರಾಜ್ಯದ ಸೋಲಾಪುರ ತಾಲ್ಲೂಕಿನಲ್ಲಿರುವ ಪಟ್ಟಣ.ವಿಧಾನ ಸಭಾ ಕ್ಷೇತ್ರ

 ಸೋಲಾಪುರದಿಂದ ೪೦ ಕಿ.ಮೀ ದೂರದಲ್ಲಿರುವ ಈ ಪಟ್ಟಣ ಕರ್ನಾಟಕದ ಗಡಿಯಲ್ಲಿದೆ.

## ಇತಿಹಾಸ
ಗುಲ್ಬರ್ಗಕ್ಕೆ ಸಮೀಪದಲ್ಲಿರುವ ಪ್ರಾಚೀನ ಐತಿಹಾಸಿಕ ಸ್ಥಳ. ಇದು ಸಾತವಾಹನರ ಮತ್ತು ರಾಷ್ಟ್ರಕೂಟರ ರಾಜ್ಯದಲ್ಲಿ ಸೇರಿತ್ತೆಂದು ಶಾಸನಗಳಿಂದ ಗೊತ್ತಾಗುತ್ತದೆ. ಯಾದವ ಮನೆತನದವರ ಅನೇಕ ಶಾಸನಗಳು ಇಲ್ಲಿ ದೊರೆತಿರುವುದರಿಂದ 14ನೆಯ ಶತಮಾನದವರೆಗೆ ಇದು ಯಾದವರ ಆಳ್ವಿಕೆಯಲ್ಲಿತ್ತು ಎಂದು ತಿಳಿದುಬರುತ್ತದೆ. 16ನೆಯ ಶತಮಾನದಲ್ಲಿ ಬಿಜಾಪುರ ಮತ್ತು ಅಹಮದ್ನಗರ ರಾಜ್ಯಗಳ ಯುದ್ಧಗಳು ಇಲ್ಲಿ ನಡೆದುವು. ಶಿವಾಜಿಯ ಮೊಮ್ಮಗನಾದ ಷಾಹು ರಾಣೋಜಿ ಎಂಬ ಬಾಲಕನಿಗೆ ಫತೇಸಿಂಗ್ ಎಂಬ ಹೊಸ ಹೆಸರನ್ನು ಕೊಟ್ಟು 1712ರಲ್ಲಿ ಅವನಿಗೆ ಅಕ್ಕಲಕೋಟೆಯನ್ನು ಜಹಗೀರನ್ನಾಗಿ ಕೊಟ್ಟ. 1760ರಲ್ಲಿ ಫತೇಸಿಂಗನು ಮರಣಹೊಂದಲು ಷಾಹಜಿ ಅಕ್ಕಲಕೋಟೆ ಸಂಸ್ಥಾನದ ರಾಜನಾದ. ಇವನಿಗೂ ಇವನ ಸಹೋದರನಾದ ತುಳಜೀ ಎಂಬುವನಿಗೂ ಆದ ಕಲಹದಲ್ಲಿ ಅಬ್ಬಾಸಾಹೇಬನ ಪರವಾಗಿ ಈಸ್್ಟ ಇಂಡಿಯಾ ಕಂಪೆನಿ ಈ ಕಲಹದಲ್ಲಿ ಪ್ರವೇಶಿಸಿತು. ಅಬ್ಬಾಸಾಹೇಬನೇ ಅಕ್ಕಲಕೋಟೆಯ ರಾಜನೆಂದು ತೀರ್ಮಾನಿಸಿತು. ಇವನು 1822ರಲ್ಲಿ ಮರಣಹೊಂದಲು ಇವನ ಮಗನಾದ ಮಾಲೋಜಿ ರಾಜನಾದ. ಮಾಲೋಜಿ 1828ರಲ್ಲಿ ಮರಣ ಹೊಂದಲು ಇವನ ಮಗನಾದ ಷಾಹಜಿ ರಾಜನಾದ. ಆಗ ಇವನಿಗೆ ಕೇವಲ 8 ವರ್ಷ. ಆದುದರಿಂದ ಸತಾರ ಸಂಸ್ಥಾನದ ರಾಜ ಇವನ ಪರವಾಗಿ ರಾಜ್ಯಭಾರ ಮಾಡಲು ಪ್ರಾರಂಭಿಸಿದ. ಆದರೆ ಜನಗಳು ಸತಾರದ ರಾಜನಮೇಲೆ ದಂಗೆ ಎದ್ದರು. ಬ್ರಿಟಿಷ್ ಸೈನ್ಯ ದಂಗೆಯನ್ನು ಅಡಗಿಸಿ ಬ್ರಿಟಿಷ್ ಗವರ್ನರನ್ನು ನೇಮಕ ಮಾಡಿತು. ಅನಂತರ ಷಾಹಜಿ ಬ್ರಿಟಿಷರ ಅಧೀನನಾಗಿ ಆಳಿದ. ಭಾರತ ಸ್ವತಂತ್ರವಾದ ಮೇಲೆ ಅಕ್ಕಲಕೋಟೆ ಸಂಸ್ಥಾನ ಮಹಾರಾಷ್ಟ್ರ ಸರ್ಕಾರದ ಆಡಳಿತಕ್ಕೊಳಪಟ್ಟು ಶೋಲಾಪುರ ಜಿಲ್ಲೆಯ ಭಾಗವಾಗಿ ಮುಂದುವರೆಯುತ್ತಿದೆ.
## ಭೌಗೋಳಿಕ
ಈಗ ಊರು ಪ್ರಮುಖ ರೈಲುನಿಲ್ದಾಣವಾಗಿದೆ. ಜನಸಂಖ್ಯೆ ೨೦೧೧ ರಲ್ಲಿ ೪೦,೧೦೩. ಸಮುದ್ರಮಟ್ಟದಿಂದ 1800' ಎತ್ತರವಿದ್ದು ಸಹ್ಯಾದ್ರಿಯ ಮಳೆಯ ನೆರಳಿನಲ್ಲಿರುವುದರಿಂದ ವಾರ್ಷಿಕ ಮಳೆ ಸು. 63-76ಸೆಂ.ಮೀ ಮಾತ್ರ. ಬೋರಿ ಮತ್ತು ಹರಣಿ ನದಿಗಳು ದಕ್ಷಿಣಕ್ಕೆ ಹರಿಯುತ್ತವೆ. ನೀರು ಮತ್ತು ವಿದ್ಯುತ್ ಪುರೈಕೆ ಬೋರಿನದಿಯಿಂದ. ನೆಲ ಕರಿ ಮತ್ತು ಕೆಂಪು; ವೃಕ್ಷರಹಿತ. ಜೋಳ, ನೆಲಗಡಲೆ, ಸಜ್ಜೆ, ಗೋದಿ, ತೊಗರಿ, ಅಗಸೆ, ಹತ್ತಿ, ಮೆಣಸಿನಕಾಯಿ, ಬತ್ತ, ಕಬ್ಬು, ಬಾಳೆ, ವೀಳೆಯದೆಲೆ-ಇವು ಇಲ್ಲಿನ ಬೆಳೆಗಳು. ಒಕ್ಕಲುತನ, ತೋಟಗಾರಿಕೆ, ನೇಯ್ಗೆ ಇವು ಪ್ರಮುಖ ಉದ್ಯಮಗಳು. ಇಲ್ಲಿ ಸ್ವಾಮಿ ಮಹಾರಾಜರ ಸಮಾಧಿ ಮತ್ತು ಶಸ್ತ್ರಾಸ್ತ್ರ ಸಂಗ್ರಹಾಲಯಗಳು ಪ್ರೇಕ್ಷಣೀಯ ಸ್ಥಳಗಳಾಗಿವೆ.

## ಉಲ್ಲೇಖಗಳು 
## ಬಾಹ್ಯ ಸಂಪರ್ಕಗಳು
*Vital statistics 
*Geography and demographics 
*Swami Samartha Maharaj of Akkalkot
*Detailed genealogy of the ruling chiefs of Akkalkot

ವರ್ಗ:ಮಹಾರಾಷ್ಟ್ರದ ಪಟ್ಟಣಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ಐತಿಹಾಸಿಕ ಸ್ಥಳಗಳು
ಲೆಫ್ಟಿನಂಟ್ ಜನರಲ್ ಅಪ್ಪಾರಂಡ ಸಿ ಅಯ್ಯಪ್ಪ

**ಅಪ್ಪಾರಂಡ ಸಿ ಅಯ್ಯಪ್ಪ** (ಎ ಸಿ ಅಯ್ಯಪ್ಪ) ನವರು ೧೯೧೪ರಲ್ಲಿ ಕೊಡಗಿನ ಕೊಡವ ಜನಾಂಗದ ಅಪ್ಪಾರಂಡ ಮನೆತನದಲ್ಲಿ ಜನಿಸಿದರು. ಈ ಮನೆತನದವರು ಲಿಂಗಾಯತ ರಾಜರ ಕಾಲದಿಂದಲೂ ಉಚ್ಚ ಅಧಿಕಾರಿಗಳಾಗಿದ್ದು, ಆ ಕಾಲದಲ್ಲಿಯೇ ಅಲ್ಲದೆ ಆಂಗ್ಲರ ಆಡಳಿತದಲ್ಲೂ ದಿವಾನ ಪದವಿಯಲ್ಲಿದ್ದರು.

## ಜನನ ಮತ್ತು ವಿದ್ಯಾಭ್ಯಾಸ
ಶ್ರೀಮಂತ ಕುಟುಂಬದಲ್ಲಿ ಜನಿಸಿದ ಅಯ್ಯಪ್ಪನವರು ಬೆಂಗಳೂರಿನ ಬಿಶಪ್ ಕಾಟನ್ ಶಾಲೆಯ ವಿದ್ಯಾಭ್ಯಾಸ ಮುಗಿಸಿ, ಇಂಗ್ಲೆಂಡಿನ ಲಿಂಕನ್ ಶೈರಿನಲ್ಲಿರುವ ಸ್ಟ್ಯಾನ್‍ಫರ್ಡ್ ಶಾಲೆಯಲ್ಲಿ ಪದವೀಧರರಾಗಿ ಭಾರತಕ್ಕೆ ಮರಳಿದರು.

## ಉದ್ಯೋಗ
ಭಾರತೀಯ ಸೈನ್ಯವನ್ನು ಸೇರಿ, ಮೆಂಬರ್ ಆಫ್ ದಿ ಆರ್ಡರ್ ಆಫ್ ದ ಬ್ರಿಟಿಶ್ ಎಂಪೈರ್ (MBE) ಪದವಿಯನ್ನು ಪಡೆದರು.

ಭಾರತದ ಸೈನ್ಯದ ಕೋರ್ ಆಫ್ ಸಿಗ್ನಲ್ಸ್ (Corps of Signals)ನಲ್ಲಿ ಸೆಪ್ಟೆಂಬರ್ ೧೯೩೫ರಲ್ಲಿ ಅಯ್ಯಪ್ಪನವರು ಸೆಕೆಂಡ್ ಲೆಫ್ಟ್‍ನಂಟ್ ಆಗಿ ಕಮಿಶನ್ ಪಡೆದ ಮೊದಲ ಭಾರತೀಯ ಅಧಿಕಾರಿ. ದ್ವಿತೀಯ ಜಾಗತಿಕ ಯುದ್ಧದಲ್ಲಿ ೧೯೪೨ರಲ್ಲಿ ಜಪಾನೀಯರ ವಿರುದ್ಧದ ಮಲಯನ್ ಕಾರ್ಯಾಚರಣೆಯಲ್ಲಿ ಕ್ಯಾಪ್ಟನ್ ಆಗಿದ್ದರು. ದುರದೃಷ್ಟವಶಾತ್ ಅವರು ಸೆರೆ ಸಿಕ್ಕಿ ೧೯೪೫ರಲ್ಲಿ ಯುದ್ಧ ಕೊನೆಗೊಳ್ಳುವವರೆಗೂ ಯುದ್ಧಖೈದಿಯಾಗಿದ್ದರು. ಭಾರತಕ್ಕೆ ಮರಳಿದ ಬಳಿಕ ವೃತ್ತಿಯಲ್ಲಿ ಉತ್ತಮ ಮುನ್ನಡೆಯನ್ನು ಪಡೆದು,ಭಾರತೀಯ ಸೇನೆಯ  ಪ್ರಥಮ ಪ್ರಧಾನ ಸಿಗ್ನಲ್ ಅಧಿಕಾರಿಯಾದರು.  ಬಳಿಕ ಲೆಫ್ಟಿನಂಟ್ ಜನರಲ್ ಹುದ್ದೆಗೆ ಬಡ್ತಿ ಹೊಂದಿ, ಮಾಸ್ಟರ್ ಜನರಲ್ ಆಫ್ ಆರ್ಡ್‌ನನ್ಸ್ ಆದರು. ಇದು ಚೀಫ್ ಆಫ್ ಆರ್ಮಿ ಸ್ಟಾಫ್‌ನ ನಾಲ್ಕು ಪ್ರಿನ್ಸಿಪಲ್ ಸ್ಟಾಫ್ ಆಫಿಸರ್‌ಗಳಲ್ಲಿನ ಒಂದು ಹುದ್ದೆ. ಅವರು ಕೋರ್ ಆಫ್ ಸಿಗ್ನಲ್ಸ್‌ನ ಕರ್ನಲ್ ಕಮಾಂಡಂಟ್ ಆದ ಭಾರತೀಯರಲ್ಲಿ ಪ್ರಪ್ರಥಮರು.

ನಂತರ ಅವರು ಭಾರತ್ ಎಲೆಕ್ಟ್ರಾನಿಕ್ಸ್ ಲಿಮಿಟೆಡ್ ಸಂಸ್ಥೆಯ ಚೇರ್ಮನ್ ಆಗಿ ನೇಮಕಗೊಂಡು ೧೯೭೨ರಲ್ಲಿ ನಿವೃತ್ತರಾದರು.

## ಗೌರವ ಪ್ರಶಸ್ತಿಗಳು
ಬೆಂಗಳೂರಿನ ಬಿ ಇ ಎಲ್ ವೃತ್ತದ ಬಳಿಯ ಉದ್ಯಾನವನಕ್ಕೆ ಜನರಲ್ ಅಯ್ಯಪ್ಪ ಉದ್ಯಾನವನವೆಂದು ಹೆಸರಿಸಲಾಗಿದೆ.

## ಉಲ್ಲೇಖಗಳು 
## ಕೊಂಡಿಗಳು
* http://en.wikipedia.org/wiki/Kodagu#Notable_people_from_Kodagu
* http://en.wikipedia.org/wiki/Apparanda_Aiyappa

ವರ್ಗ:ಕೊಡವರು
ವರ್ಗ:ಭಾರತೀಯ ಸೈನ್ಯ
ವರ್ಗ:ಪ್ರಸಿದ್ಧ ಕೊಡವರು
ವರ್ಗ:ಯೋಧರು
ಸುವರ್ಣ ಗೆಡ್ಡೆ

**ಸುವರ್ಣ ಗೆಡ್ಡೆ** {Amorphophallus paeoniifolius} ದಕ್ಷಿಣ ಏಷಿಯಾ,ಆಫ್ರಿಕಾ, ಆಗ್ನೇಯ ಏಷ್ಯಾ ಮತ್ತು ಉಷ್ಣವಲಯದ ಪೆಸಿಫಿಕ್ ದ್ವೀಪಗಳ ಪ್ರದೇಶದಲ್ಲಿ ಕಂಡುಬರುವ ಒಂದು ಸಸ್ಯ.ಇದು ತರಕಾರಿಯಾಗಿ ಬಳಕೆಯಾಗುವುದರಿಂದ ವಾಣಿಜ್ಯ ಬೆಳೆಯಾಗಿಯೂ ಬೆಳೆಸಬಹುದಾಗಿದೆ.ಆಂಗ್ಲ ಭಾಷೆಯಲ್ಲಿ ಇದನ್ನು Elephant foot yam ಎಂದು ಕರೆಯುತ್ತಾರೆ.

ಸಸ್ಯ ಕೊಳೆತಿರುವ ವಾಸನೆಯನ್ನು ನೀಡುತ್ತದೆ. ಪಿಸ್ಟಿಲ್ಲೇಟ್ (ಹೆಣ್ಣು) ಮತ್ತು ಸ್ಟಾಮಿನೇಟ್ (ಗಂಡು) ಹೂಗಳು ಒಂದೇ ಗಿಡದಲ್ಲಿ ಇರುವುದಿಲ್ಲ. ಹೂವುಗಳು ಸಿಲಿಂಡರ್‍ಆಕಾರದ ಗುಂಪಿನಲ್ಲಿ ಬೆಳೆಯುತ್ತವೆ. ಚಿಕ್ಕ ಕಾಯಿಗಳು ಹಣ್ಣಾದ ನಂತರ ಕೆಂಪು ಬಣ್ಣ ಇರುತ್ತವೆ ಮತ್ತು ಇವು ಗೋಳಾಕಾರ ಅಥವಾ ಅಂಡಾಕಾರದಲ್ಲಿ ಇರುವುದಿಲ್ಲ.

## ಆರೋಗ್ಯ ಉಪಯೋಗಗಳು 
ಸುವರ್ಣ ಗೆಡ್ಡೆ ಮುಖ್ಯವಾಗಿ ಜೀರ್ಣ ನಾಳದ ಭಾಗದಲ್ಲಿ ಕಂಡು ಬರುವ ಸಿಂಬಳವನ್ನು ಇದು ಕಡಿಮೆ ಮಾಡಿ ಬೈಲ್ ಜ್ಯೂಸ್ ಉತ್ಪತ್ತಿಯನ್ನು ಹೆಚ್ಚು ಮಾಡಿ ಜೀರ್ಣ ಪ್ರಕ್ರಿಯೆಗೆ ಅನುಕೂಲ ಮಾಡಿಕೊಡುತ್ತದೆ.
ಆನಂತರದಲ್ಲಿ ದೇಹದಲ್ಲಿ ಹಗುರವಾದ ವಾತಾವರಣವನ್ನು ನಿರ್ಮಾಣ ಮಾಡಿ ನಾವು ಸೇವನೆ ಮಾಡಿದ ಆಹಾರದಲ್ಲಿ ಕಂಡು ಬರುವ ಪೌಷ್ಟಿಕ ಸತ್ವಗಳನ್ನು ಹೀರಿಕೊಂಡು ಮೆಟಬಾಲಿಸಂ ಪ್ರಕ್ರಿಯೆಗೆ ಅಚ್ಚುಕಟ್ಟಾಗಿ ಅನುಕೂಲ ಮಾಡಿಕೊಡುತ್ತದೆ.
### ​ದೇಹದ ತೂಕ ಕಡಿಮೆ ಮಾಡಲು ಸಹಕಾರಿ 
ಕರುಳಿನ ಭಾಗದಲ್ಲಿ ಕಂಡುಬರುವ ಒಳ್ಳೆಯ ಬ್ಯಾಕ್ಟೀರಿಯಗಳನ್ನು ಹೆಚ್ಚು ಮಾಡಿ ನಾವು ಸೇವಿಸಿದ ಆಹಾರದಲ್ಲಿ ಇರುವಂತಹ ಪೌಷ್ಟಿಕಾಂಶಗಳನ್ನು ಹೀರಿಕೊಂಡು ಅಚ್ಚುಕಟ್ಟಾಗಿ ದೇಹದ ತೂಕವನ್ನು ಹೆಚ್ಚಾಗದಂತೆ ನಿರ್ವಹಿಸಿ ಹೊಟ್ಟೆಗೆ ಸಂಬಂಧಪಟ್ಟ ಸಮಸ್ಯೆಗಳು ಅಂದರೆ ಗ್ಯಾಸ್ಟ್ರಿಕ್, ಹೊಟ್ಟೆ ಉಬ್ಬರ, ಇರಿಟೇಬಲ್ ಬೋವಲ್ ಸಿಂಡ್ರೋಮ್ ಇತ್ಯಾದಿ ಸಮಸ್ಯೆಗಳು ಉಂಟಾಗದಂತೆ ನೋಡಿಕೊಳ್ಳುತ್ತದೆ.
### ಹಾರ್ಮೋನ್ ಸಮಸ್ಯೆಗೆ ಪರಿಹಾರ 
ಮಹಿಳೆಯರಲ್ಲಿ ಈಸ್ಟ್ರೊಜೆನ್ ಉತ್ಪಾದನೆಯನ್ನು ಹೆಚ್ಚಿಸಲು ಪ್ರಯೋಜನಕಾರಿಯಾಗಿದೆ. ಕೀಲು ನೋವು ಮತ್ತು ಮೂಳೆ ಸಮಸ್ಯೆಯಿಂದ ಬಳಲುತ್ತಿರುವವರು ಇದನ್ನು ಸೇವಿಸುವುದರಿಂದ ಸಮಸ್ಯೆಯಿಂದ ಮುಕ್ತಿ ಪಡೆಯಬಹುದು.
### ವಿಟಮಿನ್ ಎ ಅಂಶ 
ಕ್ಯಾರೆಟ್‌ನಲ್ಲಿ ಸಿಗುವಷ್ಟೇ ವಿಟಮಿನ್ ಎ ಅಂಶ, ಈ ತರಕಾರಿಯಲ್ಲಿ ಸಿಗುತ್ತದೆ. ಹೀಗಾಗಿ ಈ ತರಕಾರಿ ಯನ್ನು ನಮ್ಮ ದೈನಂದಿನ ಆಹಾರ ಪದ್ಧತಿಯಲ್ಲಿ ಸೇರಿಸಿಕೊಳ್ಳುವುದರಿಂದ, ಕಣ್ಣಿನ ಸಮಸ್ಯೆಗಳು ದೂರ ವಾಗಲು ನೆರವಾಗುತ್ತದೆ. ಅಷ್ಟೇ ಅಲ್ಲದೆ ದೇಹದ ರೋಗನಿರೋಧಕ ಶಕ್ತಿಯನ್ನು ಹೆಚ್ಚು ಮಾಡುವ ಮೂಲಕ ಸೋಂಕುಗಳ ವಿರುದ್ಧ ಹೋರಾಡುವ ಶಕ್ತಿಯನ್ನು ದೇಹಕ್ಕೆ ಒದಗಿಸಿಕೊಡುತ್ತದೆ.
### ವಿಟಮಿನ್ ಬಿ6 
ವಿಟಮಿನ್ ಬಿ6 ಅಂಶ ಹೆಚ್ಚಿರುವ ಆಹಾರ ಪದಾರ್ಥಗಳನ್ನು ವಾರದಲ್ಲಿ, ಒಂದಡೆರಡು ಬಾರಿಯಾದರೂ ಕೂಡ ಸೇವನೆ ಮಾಡುತ್ತಲೇ ಇರಬೇಕು. ಯಾಕೆಂದರೆ ಇಂತಹ ಆಹಾರಗಳು ನಮ್ಮ ದೇಹದ ತ್ವಚೆಯನ್ನು ಆರೈಕೆ ಮಾಡುವುದು ಮಾತ್ರವಲ್ಲದೆ ದೇಹದಲ್ಲಿ ಕೆಂಪು ರಕ್ತದ ಕಣಗಳನ್ನು ಹೆಚ್ಚು ಮಾಡುವ ಕಾರ್ಯವನ್ನು ಅಚ್ಚುಕಟ್ಟಾಗಿ ನಿರ್ವಹಿಸುತ್ತದೆ. ಇದಕ್ಕೆ ಒಂದು ಒಳ್ಳೆಯ ಉದಾಹರಣೆ ಎಂದರೆ ವಿಟಮಿನ್ ಬಿ6 ಸಮೃದ್ಧವಾಗಿರುವ ಸುವರ್ಣಗೆಡ್ಡೆ. ಹೌದು ಈ ತರಕಾರಿಯಲ್ಲಿ ವಿಟಮಿನ್ ಬಿ6 ಯಥೇಚ್ಛವಾಗಿ ಸಿಗುವುದರಿಂದ, ಈ ತರಕಾರಿಯನ್ನು ತಮ್ಮ ಆಹಾರ ಪದ್ಧತಿಯಲ್ಲಿ ಸೇರಿಸಿಕೊಂಡರೆ ಒಳ್ಳೆಯದು.

## ಉಲ್ಲೇಖಗಳು 
ವರ್ಗ:ಸಸ್ಯಗಳು
ವರ್ಗ:ತರಕಾರಿಗಳು
ಗೊಂಡ ಕುರುಬ

ಗೊಂಡ ಕುರುಬರೆಂದರೆ ಕಾಡಿನಲ್ಲಿ ವಾಸಿಸುವ ಮತ್ತು ಕುರಿಗಳನ್ನು ಕಾಯುತ್ತಾ ಅಡವಿಯಲ್ಲಿ ವಾಸಿಸುತ್ತಾ ಗೊಂಡ ಕುರುಬ ಜನಾಂಗದ ಜನರು. ಇವರು ಬೀದರ ಮತ್ತು ಗುಲಬರ್ಗಾ ಜಿಲ್ಲೆಗಳಲ್ಲಿ ಕಾಣಬಹುದು. ಹಾಗೂ ಈ ಜನಾಂಗವು ಅತೀ ಹಿಂದುಳಿದ ಜನಾಂಗವಾಗಿದ್ದು ಇವರು ಒಂದು ಪ್ರದೇಶ ದಿಂದ ಇನ್ನೊಂದು ಪ್ರದೇಶಕ್ಕೆ ತಿರುಗುತ್ತ ಏಲ್ಲಿ ಸೂರ್ಯ ಮುಳುಗುವನೋ ಅಲ್ಲೇ ಅವರು ವಸತಿಯನ್ನು ಮಾಡುತ್ತಾರೆ. ಇವರನ್ನು ಅಲೆಮಾರಿಗಳು ಎಂತಲು ಕರೆಯಬಹುದು.

ವರ್ಗ:ಸಮಾಜ
ಶ್ರೀ ಪದ್ಮನಾಭ ತೀರ್ಥರು

ಶ್ರೀ ಮಧ್ವಾಚಾರ್ಯರ ಶಿಷ್ಯರಲ್ಲಿ ಪ್ರಮುಖರು ಶ್ರೀ ಪದ್ಮನಾಭತೀರ್ಥರು. ಇವರ ಪೂರ್ವಾಶ್ರಮ ಹೆಸರು ಶೋಭನ ಭಟ್ಟ. ಸ್ಥಳ ಗೋದಾವರಿ ನದಿ ತೀರ ಪೈಠಣ ಗ್ರಾಮ

ಶ್ರೀ ಪದ್ಮನಾಭತೀರ್ಥರು

ಶ್ರೀ ಶ್ರೀಪದ್ಮನಾಭತೀರ್ಥರು ಪೂರ್ವಾಶ್ರಮದಲ್ಲಿ ಗೋದಾವರಿ ತೀರದ ಹೆಸರಾಂತ ಪಾಂಡುರಂಗಿ ಮನೆತನದ ಬ್ರಾಹ್ಮಣರು ಶೋಭನಭಟ್ಟರು ಎಂದು ಪ್ರಸಿದ್ಧರಾಗಿದ್ದರು. ಇವರನ್ನು ನಾರಾಯಣಪಂಡಿತಾಚಾರ್ಯರು ಮಧ್ವಾಚಾರ್ಯರ ಜೀವನ ಚರಿತ್ರೆ ಗ್ರಂಥ ಶ್ರೀಸುಮಧ್ವವಿಜಯದಲ್ಲಿ "ವಿದ್ವತ್ತಿಮಿಂಗಿಲ" ಎಂದು ಹೊಗಳಿದ್ದಾರೆ. 
ಭರತಖಂಡದ ಮಧ್ಯಭಾಗ ಗೋದಾವರಿ ನದಿ ತೀರದ ಒಂದು ನಗರ, ಪ್ರತಿವರ್ಷದಂತೆ ಅಲ್ಲಿ ಭಾರತೀಯ ಸಮಸ್ತ ತತ್ವಜ್ಞಾನಗಳ ಸಮ್ಮೇಳನ, ಎಲ್ಲ ಮತಗಳ ಪಂಡಿತರು ತಮ್ಮ ತಮ್ಮ ಮತಗಳನ್ನು ಅಲ್ಲಿ ಮಂಡಿಸಿ, ವಾಕ್ಯಾರ್ಥ ಮಾಡಬೇಕು, ಗೆದ್ದವರಿಗೆ ಅಭೂತಪೂರ್ವ ಸನ್ಮಾನ. ಇಂತಹ ಸಭೆಯ ಆಯೋಜಕರು ಶ್ರೀ ಶೋಭನ ಭಟ್ಟರು ವಿದ್ವಾಂಸರು, ಪ್ರಕಾಂಡ ಪಂಡಿತರು,  ಶ್ರೀ ಮಧ್ವಾಚಾರ್ಯರು ತಮ್ಮ ಬದ್ರಿ ಯಾತ್ರೆ ಮುಗಿಸಿಕೊಂಡು ಸಭೆಗೆ ಆಮಂತ್ರಣವಿರುವ ನಿಮಿತ್ತ ಸರಿಯಾದ ಸಮಯಕ್ಕೆ ಆ ನಗರಕ್ಕೆ ಪ್ರವೇಶ ಮಾಡಿದರು. ಅವರೊಂದಿಗೆ ಶೋಭನ ಭಟ್ಟರದು ಸುಮಾರು ದಿನಗಳವರೆಗೆ ವಾದ ನಡೆಯಿತು. ಕಡೆಗೆ ಮಧ್ವ ಮತಕ್ಕೆ ಶರಣಾಗಿ ಮಧ್ವಾಚಾರ್ಯರ ಶಿಷ್ಯರಾದರು, ಶೋಭನ ಭಟ್ಟರು ಅವರಿಂದಲೇ ಸನ್ಯಾಸ ಸ್ವೀಕರಿಸಿ ಶ್ರೀಪದ್ಮನಾಭತೀರ್ಥರಾದರು. ಶ್ರೀಮಧ್ವಾಚಾರ್ಯರ 
ಬ್ರಹ್ಮಸೂತ್ರಭಾಷ್ಯಕ್ಕೆ ಸತ್ತರ್ಕದೀಪಾವಲಿ, ಅನುವ್ಯಾಖ್ಯಾನಕ್ಕೆ ಸನ್ಯಾಯರತ್ನಾವಲಿ, ಖಂಡನತ್ರಯಗಳಿಗೆ ಟೀಕೆ, ಗೀತಾಭಾಷ್ಯ ಹಾಗೂ ಗೀತಾತಾತ್ಪರ್ಯಗಳಿಗೆ ಟೀಕೆ, ತತ್ವದ್ಯೋತ ತತ್ವನಿರ್ಣಯ ತತ್ವಸಂಖ್ಯಾನ ಕರ್ಮನಿರ್ಣಯಗಳಿಗೆ ಟೀಕೆ, ಹೀಗೆ ಶ್ರೀಮಧ್ವಾಚಾರ್ಯರ ಅನೇಕ ಗ್ರಂಥಗಳಿಗೆ ಟೀಕೆಯನ್ನು ಬರೆದ ಮಹಾನುಭಾವರು ಶ್ರೀ ಪದ್ಮನಾಭತೀರ್ಥರು.
ಶ್ರೀಮಧ್ವಾಚಾರ್ಯರ ದ್ವೈತ ಸಿದ್ಧಾಂತದಲ್ಲಿ ಮೋಕ್ಷಾದಿ ಪುರುಷಾರ್ಥಗಳು ಎಂದು ಗಟ್ಟಿಯಾಗಿ ನಂಬಿದರು ಇವರು. ಸ್ವಯಂ ಶ್ರೀಮಧ್ವಾಚಾರ್ಯರಿಂದ ನೇರವಾಗಿ ಸರ್ವ ಶಾಸ್ತ್ರಗಳನ್ನು ಓದುವ ಸೌಭಾಗ್ಯ ಪಡೆದರು. 
ಶ್ರೀಮಧ್ವಾಚಾರ್ಯರು  ಎಂಭತ್ತು ವರ್ಷಗಳ ಕಾಲ ನಿರಂತರ ಪೂಜಿಸಿದ ಶ್ರೀ ದಿಗ್ವಿಜಯರಾಮ ದೇವರನ್ನು  ದೊಡ್ಡ ಸೌಭಾಗ್ಯವನ್ನು ಪಡೆದವರು ಶ್ರೀ ಪದ್ಮನಾಭತೀರ್ಥರು. 

 
ಕೊನೆಗೆ 1324 ನೆಯ ಇಸ್ವಿಯ ಕಾರ್ತೀಕ ಮಾಸದ ಅಮಾವಾಸ್ಯೆಯ ದಿನದಂದು, ತುಂಗಭದ್ರೆಯ ನುಡುಗಡ್ಡೆಯಲ್ಲಿ ವೃಂದಾವನಸ್ಥರಾದರು.

ಪೂರ್ಣಪ್ರಜ್ಞಕೃತಂ ಭಾಷ್ಯಂ 
ಆದೌ ತದ್ಭಾವಪೂರ್ವಕಂ ! 
ಯೋ ವ್ಯಾಕರೋನ್ನಮಸ್ತಸ್ಮೈ
ಪದ್ಮನಾಭಾಖ್ಯಯೋಗಿನೆ !!

ಅರ್ಥ : - ಪೂರ್ಣಪ್ರಜ್ಞಾಚಾರ್ಯರ ಭಾಷ್ಯವನ್ನು (ಗ್ರಂಥಗಳನ್ನು) ಮೊಟ್ಟಮೊದಲಿಗೆ ಪೂರ್ಣಪ್ರಜ್ಞಾಚಾರ್ಯರ ಅಭಿಪ್ರಾಯಕ್ಕೆ ತಕ್ಕಂತೆ ಯಾರು ವ್ಯಾಖ್ಯಾನ ಮಾಡಿದ್ದಾರೋ ಅಂಥ ಪದ್ಮನಾಭತೀರ್ಥರನ್ನು ನಮಸ್ಕರಿಸುತ್ತೇನೆ. 

ಮೊಟ್ಟಮೊದಲ ಬಾರಿಗೆ ಮಧ್ವಾಚಾರ್ಯರ ಗ್ರಂಥಗಳಿಗೆ ಟಿಪ್ಪಣಿ ಬರೆದವರು ಪದ್ಮನಾಭತೀರ್ಥರು

ಶ್ರೀ ಪದ್ಮನಾಭ ತೀರ್ಥವಿರಚಿತ ಗ್ರಂಥಗಳು : 

# ಮಾಯಾವಾದ ಖಂಡನಾ ಟೀಕಾ  
# ಉಪಾಧಿ ಖಂಡನಾ ಟೀಕಾ (ನ್ಯಾಯಾವಳಿ)
# ಪ್ರಪಂಚ ಮಿಥ್ಯಾತ್ವನುಮಾನ ಖಂಡನಾ ಟೀಕಾ
# ಕಥಾ ಲಕ್ಷಣ ಟೀಕಾ  
# ಗೀತಾ ಭಾಷ್ಯ ಟೀಕಾ ( ಭಾವ ಪ್ರದೀಪಿಕಾ)
# ಗೀತಾ ತಾತ್ಪರ್ಯ ನಿರ್ಣಯ ಟೀಕಾ (ಪ್ರಕಾಶಿಕಾ)
# ಸತ್ತಾರ್ಕ ದೀಪಾವಳಿ (ಶ್ರೀಬ್ರಹ್ಮಸೂತ್ರ ಭಾಷ್ಯ ಟೀಕಾ)
# ಸನ್ಯ್ಯಾಯ ರತ್ನಾವಳಿ (ಅಣುವ್ಯಾಖ್ಯಾನ ಟೀಕಾ) 
# ತತ್ವೋದ್ಯೋತ ಟೀಕಾ  
# ಪ್ರಮಾಣ ಲಕ್ಷಣಾ ಟೀಕಾ  
# ವಿಷ್ಣುತತ್ವ ನಿರ್ಣಯಾ ಟೀಕಾ  
# ವಾಯುಲೀಲಾ ವಿಸ್ತರಣಾ 
# ತತ್ವವಿವೇಕ ಟೀಕಾ  
# ಕರ್ಮನಿರ್ಣಯ ಟೀಕಾ  
# ತತ್ವಸಂಖ್ಯಾನ ಟೀಕಾ  

ವರ್ಗ:ಹಿಂದೂ ಧರ್ಮದ ಸಂತರು
ಶ್ರೀ.ಎನ್.ವರದರಾಜನ್

ಸುಮಾರು ೪ ದಶಕಗಳಿಗಿಂತ ಹೆಚ್ಚಿಗೆ ಸಮಯವನ್ನು 'ರಾಮಕೃಷ್ಣ ಸ್ಟೂಡೆಂಟ್ಸ್ ಹೋಂ' ನ ಒಳಿತಿಗಾಗಿ ಶ್ರಮವಹಿಸಿ ದುಡಿದ ವ್ಯಕ್ತಿಗಳಲ್ಲಿ 'ಶ್ರೀ.ವರದರಾಜನ್' ಒಬ್ಬರು.
## ವೃತ್ತಿಜೀವನ
'ಸಿವಿಲ್ ಇಂಜಿನಿಯರ್' ಆಗಿದ್ದ,ವರದರಾಜನ್, ಮುಂಬಯಿನ 'ರಿಚರ್ಡ್ಸನ್ ಕೃಡಾಸ್' ಎಂಬ ಸಂಸ್ಥೆಯಲ್ಲಿ ಪಾದಾರ್ಪಣೆಮಾಡಿದರು. 'ವಾಸದ ಮನೆ'ಗಳನ್ನು ಕಟ್ಟುವಲ್ಲಿ ಅವರು ಹೆಚ್ಚು ಅನುಭವಿಗಳಾಗಿದ್ದರು. ೧೯೫೦ ರಲ್ಲಿ ಮಂಡಿಸಿದ ತಮ್ಮ ಪ್ರಬಂಧದಲ್ಲಿ 'ಲೋ ಕಾಸ್ಟ್ ಹೌಸಿಂಗ್' ಎಂಬ ಲೇಖನ ಪ್ರಮುಖವಾದದ್ದು. ಬೆಂಗಳೂರಿನ 'ಕಬ್ಬನ್ ಪಾರ್ಕ್' ನಲ್ಲಿ 'ವಿಕ್ಟೊರಿ ಹಾಲ್' ಎಂದು ಪ್ರಸಿದ್ಧವಾದ, 'ಬಾಲಭವನ'ವನ್ನು ಅವರು ನಿರ್ಮಿಸಿದರು. ೧೯೪೫ ರಲ್ಲಿ 'ಸರ್ ಸಿ.ವಿ.ರಾಮನ್ ಇನ್ಸ್ಟಿಟ್ಯೂಟ್' ಎಂಬ ಚಾರಿತ್ರ್ಯಿಕ ಕಟ್ಟಡವನ್ನು 'ವರದರಾಜನ್' ನಿರ್ಮಿಸಿಕೊಟ್ಟರು.

## ಸಾಮಾಜಿಕ ಕಾರ್ಯಗಳಲ್ಲಿ ಸದಾ ಆಸಕ್ತರು
೧೯೬೩ ರಲ್ಲಿ 'ವಿ.ಜಿ'.ಯವರ ದೇಹಾಂತ್ಯದ ಬಳಿಕ ಅವರ ಆಪ್ತ ಶಿಷ್ಯರಾಗಿದ್ದ 'ವರದರಾಜನ್' 'ಹೋಂ' ನ ಎಲ್ಲ ಕೆಲಸಕಾರ್ಯಗಳನ್ನೂ ನಿಷ್ಠೆಯಿಂದ ಮುಂದುವರೆಸಿಕೊಂಡು ಬಂದರು. ತಮ್ಮ ವೃತ್ತಿಜೀವನದ ಕೆಲಸಗಳನ್ನು ಮುಗಿಸಿದ ಬಳಿಕ ಸಾಯಂಕಾಲ ೬ ಗಂಟೆಯಿಂದ ರಾತ್ರಿ ೧೦ ಗಂಟೆಯವರೆಗೆ 'ಹೋಂ'ನ ಕೆಲಸಕಾರ್ಯಗಳಲ್ಲಿ ವ್ಯಸ್ತರಾಗಿರುತ್ತಿದ್ದರು. 'ರಾಮಕೃಷ್ಣ ಸ್ಟೂಡೆಂಟ್ಸ್ ಹೋಂ ನ ಬಂಗಾರದ ಹಬ್ಬ'ದ ಸಮಯದಲ್ಲಿ 'ವಿ.ಜಿ.ಸ್ಮರಣ ಮಂದಿರ'ದ ಕೆಲಸದಲ್ಲಿ ಅತ್ಯಂತ ಶ್ರದ್ಧಾಸಕ್ತಿಗಳಿಂದ ನೆರವೇರಿಸಿಕೊಟ್ಟರು.
* ೧೯೫೫-೬೧-ಸದಸ್ಯರಾಗಿ,
* ೧೯೬೧-೬೨-ಖಜಾಂಚಿಯಾಗಿ,
* ೧೯೬೩-೮೨-ಸಹಾಯಕ ಕಾರ್ಯದರ್ಶಿಯಾಗಿ,
* ೧೯೮೩-೮೬- ಅಧ್ಯಕ್ಷನಾಗಿ,
* ಕನ್ನಡ ಭಾಷೆಯಲ್ಲಿ ಅಷ್ಟೇನೂ ಪ್ರಾವೀಣ್ಯತೆ ಇಲ್ಲದಿದ್ದಾಗ್ಯೂ ಕನ್ನಡ ಸಾಹಿತ್ಯ ಪರಿಷತ್ತಿನಲ್ಲಿ ಕೋಶಾಧಿಕಾರಿಯಾಗಿ ಕಾರ್ಯ ನಿರ್ವಹಿಸುತ್ತಿದ್ದರು.

## 'ಪ್ರಕಾಶ್ ನಗರ'ದಲ್ಲಿ 'ದೇವಸ್ಥಾನದ ನಿರ್ಮಾಣ ಕಾರ್ಯ'
ಅಹೋಬಲಮಠದ '೪೪ ನೇ ಯತಿವರ್ಯ'ರ ಪರಮ ಶಿಷ್ಯರಾಗಿದ್ದು,ಬೆಂಗಳೂರಿನ 'ಪ್ರಕಾಶ್ ನಗರ'ದಲ್ಲಿ ದೇವಸ್ಥಾನ ಕಟ್ಟಿಸುವಲ್ಲಿ ತಮ್ಮ ಅಮೋಘ ಶ್ರಮದಾನಮಾಡಿದರು. ತಮ್ಮ ೭೦ ನೆಯ ವಯಸ್ಸಿನಲ್ಲೂ 'ನಗರದ ಬಸ್' ನಲ್ಲಿ ಪ್ರಯಾಣಮಾಡುತ್ತಾ ದೇವಸ್ಥಾನಕ್ಕೆ ಬೇಕಾಗಿದ್ದ ಭೂಮಿಯ ಲೆಕ್ಕಪತ್ರಗಳನ್ನು ತಾವೇ ಪರಿಶೀಲಿಸಿ ಅಗತ್ಯವಾದ ಸಲಹೆಗಳನ್ನು ಕೊಡುತ್ತಿದ್ದರು. 'ವರದರಾಜ'ರ ಕಾರ್ಯಶ್ರದ್ಧೆ ಮತ್ತು ಉತ್ಸಾಹಗಳನ್ನು ಅವರ ಸಹವರ್ತಿಗಳಾದ ಶ್ರೀ.ನಾಡಿಗರು ಚೆನ್ನಾಗಿ ವಿವರಣೆ ಕೊಡುತ್ತಾರೆ.

## ತಂದೆಯವರ ಬಗ್ಗೆ ಅಪಾರ ಗೌರವ
ತಮ್ಮ ೧೧ ನೆಯರ್ಷದ ಬಾಲ್ಯದಲ್ಲೇ ತಾಯಿಯವರನ್ನು ಕಳೆದುಕೊಂಡು ಅನಾಥರಾಗಿದ್ದ 'ವರದರಾಜನ್' ತಂದೆಯವರಿಗೆ ಅತಿ ಹತ್ತಿರವಾಗಿದ್ದರು. ತಂದೆಯವರು ಕಾಯಿಲೆಯಿಂದ ಹಾಸಿಗೆ ಹಿಡಿದಾಗ, ತಮ್ಮ ನೌಕರಿಯನ್ನು ಸ್ಥಗಿತಗೊಳಿಸಿ ತಮ್ಮ ಇಡೀದಿನವನ್ನು ತಂದೆಯವರ ಸೇವೆಗಾಗಿ ಮುಡಿಪಾಗಿಟ್ಟಿದ್ದರು.

ವರ್ಗ:ಮುಂಬಯಿ
ದೊರೈ-ಭಗವಾನ್

**ದೊರೈ-ಭಗವಾನ್  (ಬಿ. ದೊರೈರಾಜು-ಎಸ್. ಕೆ. ಭಗವಾನ್‌)
**

ಎಪ್ಪತ್ತು ಎಂಭತ್ತರ ದಶಕದಲ್ಲಿ ಶ್ರೇಷ್ಠ ಚಿತ್ರಗಳನ್ನು ಕನ್ನಡಿಗರಿಗೆ ನೀಡಿದವರು. ಈ ನಿರ್ದೇಶಕದ್ವಯರ ಮಾನಸಿಕ ಸಮತೋಲನ, ಹೊಂದಾಣಿಕೆ ಮೆಚ್ಚುವಂಥದ್ದು. ಕ್ರಿಯಾಶೀಲತೆಯ ವಿಚಾರದಲ್ಲಿ ಎರಡೂ ಮನಸುಗಳು ಒಂದೇ ಕಕ್ಷೆಯಲ್ಲಿ ಪರಿಭ್ರಮಿಸುವುದು ಕಷ್ಟಕರ ಕತೆಯನ್ನು ಬರೆಯುವುದರಲ್ಲಿ ಇರಬಹುದು. ಚಿತ್ರಕತೆಯನ್ನು ವಿಸ್ತರಿಸುವುದರಲ್ಲಿ ಇರಬಹುದು ಅಥವಾ ದೃಶ್ಯಗಳನ್ನು ಪೋಣಿಸುವ ವಿಚಾರದಲ್ಲಿ ಇರಬಹುದು ಎರಡು ಮನಸುಗಳು ಸಮಚಿತ್ತದಿಂದ ಏಕಮುಖವಾಗಿ ಚಲಿಸಬೇಕಾಗಿ ಬಂದಾಗ ಏಕಾಗ್ರತೆ ಹಾಗೂ ಏಕ ಅಭಿರುಚಿ ಬಹು ಮುಖ್ಯವಾಗುತ್ತದೆ. ಕೇವಲ ಒಂದೇ ಒಂದು ಮನಸಿನಲ್ಲೆ ಹಲವಾರು ಚಿಂತನೆಗಳ ಜಿಜ್ಞಾಸೆ ಮೈದೋರುವಾಗ ಎರಡು ಮನಸುಗಳು ಒಟ್ಟಾಗಿ ಚಿಂತಿಸುವುದು ಸುಲಭದ ಮಾತಲ್ಲ. ಈ ನಿಟ್ಟಿನಲ್ಲಿ ದೊರೈ - ಭಗವಾನರು ವಿಶೇಷವಾಗಿ ನಿಲ್ಲುತ್ತಾರೆ. ತಮ್ಮೊಳಗಿನ ಸೂಕ್ಷ್ಮ ಸಂವೇದನೆಗಳು, ತೀಕ್ಷಣ ಪ್ರಚೋದನೆಗಳನ್ನು ಚಿತ್ರವೊಂದರ ರೂಪದಲ್ಲಿ ಪರದೆಯ ಮೇಲೆ ತರುವಲ್ಲಿ ಯಶಸ್ವಿಯಾಗಿ ಇತರರಿಗೆ ಮಾದರಿಯಾಗಿದ್ದಾರೆ. ಕಾದಂಬರಿಗಳನ್ನಾಧರಿಸಿ ಸಿನಿಮಾ ಮಾಡುವಾಗ ಕಾದಂಬರಿಯ ಪಾತ್ರಗಳಿಗೆ ಮನಸುಗಳನ್ನು ಒಗ್ಗಿಸಿಕೊಂಡು ತಾವೇ ಪಾತ್ರವಾಗಿ ಅನುಭವಿಸಿ ತದ ನಂತರ ಕಲಾವಿದರಿಂದ ಕೆಲಸ ಹೊರ ತೆಗೆಯುವುದರಲ್ಲಿ ಯಶಸ್ವಿಯಾಗಿದ್ದಾರೆ.

**ಬಿ.ದೊರೈರಾಜು-**
ಬಿ.ದೊರೈರಾಜ್  ಮೈಸೂರಿನವರು,ಸಂಗೀತ ಚಿತ್ರ ಕಲೆ,ಕ್ರೀಡೆಯಲ್ಲಿ ಆಸಕ್ತರಾಗಿದ್ದ ಇವರು ಚಲನಚಿತ್ರಗಳ ಬಗ್ಗೆ  ಬೇಗನೆ ಆಸಕ್ತಿ ತಾಳಿದರು,ಮೈಸೂರಿನಲ್ಲಿ ನವಜ್ಯೋತಿ ಸ್ಟುಡಿಯೋ  ಆರಂಭವಾದಾಗ ಅಲ್ಲಿ ಸಹಾಯಕರಾಗಿ ಸೇರಿ ಮುಂದೆ ಮುಂಬೈನಲ್ಲಿ ಏನ್.ಜಿ.ರಾವ್ ಬಳಿ ಕ್ಯಾಮರಾ ಸಹಾಯಕರಾದರು.ಅನೇಕ ಮಲಯಾಳಿ ಚಿತ್ರಗಳಿಗೆ ಸ್ವತಂತ್ರವಾಗಿ ಛಾಯಾಗ್ರಹಣ ನೀಡಿದ ದೊರೈರಾಜ್ ಅವರು ರಾಜ್ ಅಭಿನಯದ "ಸೋದರಿ"ಚಿತ್ರದ ಮೂಲಕ ಕನ್ನಡ ಚಿತ್ರ ರಂಗಕ್ಕೆ ಛಾಯಾಗ್ರಾಹಕರಾಗಿ ಬಂದರು.ಅನಂತರ ಅನೇಕ ಚಿತ್ರಗಳಲ್ಲಿ ಛಾಯಾಗ್ರಾಹಕರಾಗಿ ದುಡಿದ ಅವರಿಗೆ "ಜಗಜ್ಯೋತಿ ಬಸವೇಶ್ವರ'ಛತ್ರದ ಚಿತ್ರೀಕರಣದ ಸಂದರ್ಬದಲ್ಲಿ ಎಸ್.ಕೆ.ಭಗವಾನ್  ರ ಪರಿಚಯವಾಗಿ ಉಂಡೆ ಈ ಜೋಡಿ ಕನ್ನಡ ಚಿತ್ರ ರಂಗ ಮರೆಯಲಾಗದ ಕೊಡುಗೆಯನ್ನೇ ನೀಡಿತು.

**ಎಸ್.ಕೆ. ಭಗವಾನ್-**

ಮೈಸೂರಿನವರಾದ ಎಸ್.ಕೆ. ಭಗವಾನ್ ಅವರಿಗೆ ಶಾಲಾ ದಿನಗಳಲ್ಲೇ ರಂಗಭೂಮಿಯತ್ತ ಇದ್ದ ಆಸಕ್ತಿ ಕ್ರಮೇಣ ಚಿತ್ರರಂಗದತ್ತ ಹೊರಳಿತು. ಸಿನಿಮಾ ರೆಪ್ರೆಸೆಂಟೆಟಿವ್ ಆಗಿ ರಾಜ್ಯವನ್ನು ಸುತ್ತಿದ ಎಸ್.ಕೆ. ಭಗವಾನ್ ಭಾಗ್ಯೋದಯ ಚಿತ್ರದಲ್ಲಿ (೧೯೫೬) ಕಣಗಾಲ್ ಪ್ರಭಾಕರ್ ಶಾಸ್ತ್ರಿಗಳಿಗೆ ಸಹಾಯಕರಾಗಿದ್ದು ಸಂಧ್ಯಾರಾಗ ಹಾಗೂ ರಾಜದುರ್ಗದ ರಹಸ್ಯ ಚಿತ್ರಗಳನ್ನು ಎ.ಸಿ.ನರಸಿಂಹಮೂರ್ತಿ ಅವರೊಂದಿಗೆ ನಿರ್ದೇಶಿಸಿದರು. ಟಿ.ವಿ.ಸಿಂಗ್ ಠಾಕೂರ್, ಅವರಲ್ಲಿ ಪಳಗಿದ ಭಗವಾನ್, ದೊರೈ ಅವರೊಂದಿಗೆ ನಿರ್ದೇಶಿಸಿದ ಮೊದಲ ಚಿತ್ರ ‘ಜೇಡರ ಬಲೆ’ ಅವರಿಗೆ ಹೆಸರು ತಂದುಕೊಟ್ಟಿತು. ದೊರೈ-ಭಗವಾನ್ ಜೋಡಿಯದು ಕಸ್ತೂರಿ ನಿವಾಸ, ಹೊಸಬೆಳಕು, ಜೀವನ ಚೈತ್ರ ಮೊದಲಾದ ೨೩ಕ್ಕೂ ಹೆಚ್ಚು ಚಿತ್ರಗಳನ್ನು ತೆರೆಗೆ ತಂದ ಹೆಗ್ಗಳಿಕೆ.ಸೌತ್ ಇಂಡಿಯನ್ ಫಿಲಂ ಛೇಂಬರ್ ಸೇರಿದಂತೆ ಹಲವು ಸಂಘಟನೆಗಳಲ್ಲಿ ಸಕ್ರಿಯವಾಗಿರುವ ಭಗವಾನ್ ಪ್ರಸ್ತುತ ಆದರ್ಶ ಫಿಲಂ ಇನ್ಸ್‌ಟಿಟ್ಯೂಟ್‌ನ ಪ್ರಿನ್ಸಿಪಾಲರು."ನಮನ"

ವರ್ಗ:ಸಂಗೀತ ನಿರ್ದೇಶಕರು
ವರ್ಗ:ಕನ್ನಡ ಚಲನಚಿತ್ರ ನಿರ್ದೇಶಕರು
ಜಿ.ವಿ

'ಪ್ರೊ. ಜಿ.ವೆಂಕಟಸುಬ್ಬಯ್ಯ'ನವರು, ಶ್ರೀ ರಾಮಕೃಷ್ಣ ಸ್ಟೂಡೆಂಟ್ಸ್ ಹೋಮ್, ಬೆಂಗಳೂರು-೫೬೦ ೦೦೪'ನ ನಿವಾಸಿಗಳಿಗೆ 'ಜಿ.ವಿ,' ಎಂದೇ ಪ್ರಸಿದ್ಧರಾಗಿದ್ದರು.ಶ್ರೇಷ್ಠ ಶಿಕ್ಷಕ,ಶಿಕ್ಷಣತಜ್ಞ,ಮತ್ತು ಮಾದರಿ ಪೋಷಕರೆಂಬ ಹೆಗ್ಗಳಿಕೆಗೆ ಪಾತ್ರರಾಗಿದ್ದ ಅವರನ್ನು ಪ್ರೊ.ವಿ.ಗೋಪಾಲಸ್ವಾಮಿ ಅಯ್ಯಂಗಾರ್ ಮತ್ತು ಶ್ರೀ.ಎನ್.ವರದರಾಜನ್ ರವರುಗಳು ತಮ್ಮ ತರುವಾಯ ಒಬ್ಬ ಸೂಕ್ತ ಉತ್ತರಾಧಿಕಾರಿಯೆಂದು ಕಂಡುಕೊಂಡಿದ್ದರು. ಅಂದಿನಿಂದ ಸುಮಾರು ಎರಡು ತಲೆಮಾರಿನ ವಿದ್ಯಾರ್ಥಿಗಳಿಗೆ, ಸುಮಾರು ೫೦ ವರ್ಷಗಳಕಾಲ ಸತತವಾಗಿ ಅವರ ಮಾರ್ಗದರ್ಶನದ ಲಾಭ ದೊರೆಯಿತು.
## 'ಜಿ.ವಿ.ಯವರ ವ್ಯಕ್ತಿತ್ವ'
ಉಡುಪಿನಲ್ಲಿ, ಊಟೋಪಚಾರಗಳಲ್ಲಿ ಮತ್ತು ಎಲ್ಲದರಲ್ಲೂ ಶಿಸ್ತು, ಮತ್ತು ಅಚ್ಚುಕಟ್ಟಿನ ವ್ಯಕ್ತಿತ್ವದ 'ಜಿ.ವಿ' ಯವರು,ಉತ್ತಮ ವಿಷಯಗಳನ್ನು ಕಾರ್ಯಾಚರಣೆಯಲ್ಲಿ ತರುವಲ್ಲಿ ಒಬ್ಬ ಪ್ರೇರಕರಾಗಿದ್ದರು. ಹೋಂ ನ ವಾಚನಾಲಯದ ವ್ಯವಸ್ಥೆಗೆ ಅವರು ಅತಿಹೆಚ್ಚು ಒತ್ತುಕೊಟ್ಟರು.
thumb|right|300px|'ಡಾ.ಜಿ.ವಿ.ಯವರು ಡಾ.ಚಂದ್ರಶೇಖರ್ ರವರನ್ನು ಅಭಿನಂದಿಸುತ್ತಿದ್ದಾರೆ'
## 'ಕೈಬರಹದ ಪತ್ರಿಕೆ,ಸುಧಾ'
ಈವರೆಗೆ ಸುಮಾರು ೫೭ ವರ್ಷಗಳ ಕೃತಿಗಳನ್ನು ಸಂಚಿಗೆಗಳ ರೂಪದಲ್ಲಿ ಹೊರತಂದಿರುವ ಕೈಬರಹದ ಅಪರೂಪದ ಪತ್ರಿಕೆ, 'ಸುಧಾ',ಸಾಹಿತ್ಯಕ್ಷೇತ್ರದಲ್ಲಿ ದಿಗ್ಗಜರಾದ 'ಜಿ.ವಿ'ಯವರ ಮಾರ್ಗದರ್ಶನದ ಛಾಪು' ಸಾಹಿತ್ಯಸಂಘದ ಎಲ್ಲಾ ಚಟುವಟಿಕೆಗಳಲ್ಲೂ ಕಾಣಬರುತ್ತದೆ. ಡಾ.ಚಂದ್ರಶೇಖರ್, ಸನ್, ೨೦೦೯ ರಲ್ಲಿ, ಹೋಂಗೆ ಭೇಟಿಕೊಟ್ಟಾಗ,ಡಾ.ಜಿ.ವಿಯವರನ್ನು ಭೆಟ್ಟಿಮಾಡಿದ್ದರು. ಹಳೆಯ ಕೆಲವು ಸುಂದರ ಸನ್ನಿವೇಶಗಳನ್ನು ನೆನೆಸಿಕೊಂಡು ಸಂತೋಷವನ್ನು ಹಂಚಿಕೊಂಡರು. ಸನ್, ೧೯೬೫ ರಲ್ಲಿ, ಜಿ.ವಿ ಯವರು ಬೆಂಗಳೂರಿನ 'ವಿಜಯ ಕಾಲೇಜ್' ನಲ್ಲಿ 'ಕನ್ನಡ ಪ್ರಾಧ್ಯಾಪಕ'ರಾಗಿದ್ದರು.
## 'ಫೌಂಡೇಷನ್ ಫಾರ್ ಎಕ್ಸಲೆನ್ಸ್ ಸಂಸ್ಥೆ'
'ಹೋಂ'ನಲ್ಲಿ 'ಜಿ.ವಿ'.ಯವರ ಅಧಿಕಾರಾಧಿವಧಿಯಲ್ಲಿ ಶುರುವಾದ ಮತ್ತೊಂದು ಮುಖ್ಯಕಾರ್ಯಚಟುವಟಿಕೆಯೆಂದರೆ, 'ಅಮೆರಿಕದ ಅನಿವಾಸಿ ಭಾರತೀಯರ ಸಂಸ್ಥೆ','ಫೌಂಡೇಷನ್ ಫಾರ್ ಎಕ್ಸಲೆನ್ಸ್' ನ ಭಾರತದಲ್ಲಿನ ಸಹ ವ್ಯವಸ್ಥಾಪಕ ಸಂಸ್ಥೆಯ, ಸಂಪರ್ಕಶಾಖೆಯಾಗಿ'ಹೋಂ'ನ ವಿದ್ಯಾರ್ಥಿಗಳಿಗೆ ಮಾತ್ರವಲ್ಲದೆ ಹೊರಗಿನ ಇತರ ಪ್ರತಿಭಾವಂತ ಬಡವಿದ್ಯಾರ್ಥಿಗಳ ವಿದ್ಯಾಭ್ಯಾಸಕ್ಕೆ ಧನಸಹಾಯಮಾಡುವ ಕೆಲಸದಲ್ಲಿ ತನ್ನನ್ನೂ ತೊಡಗಿಸಿಕೊಂಡಿದೆ. ಈ ಸಂಸ್ಥೆ,'ಹೋಂ'ನ ಮೂಲಕ,ಸುಮಾರು ೫೦೦ ವಿದ್ಯಾರ್ಥಿಗಳಿಗೆ ಒಂದು ಕೋಟಿರುಪಾಯಿಗೂ ಅಧಿಕವಾದ ಧನ ಸಹಾಯಮಾಡಿದೆ.

ವರ್ಗ:ಕವಿಗಳು
ಶಿವಾಜಿ ಗಣೇಶನ್

ದಕ್ಷಿಣ ಭಾರತದ ನಟರಲ್ಲೊಬ್ಬರಾದ **ಶಿವಾಜಿಗಣೇಶನ್**ರವರು, 'ವಿಳುಪ್ಪುರಂ ಚಿನ್ನಯ್ಯ ಪಿಳ್ಳೈ ಗಣೇಶನ್'  ಎಂಬ  ಬಾಲ್ಯದ ಹೆಸರಿನ ವ್ಯಕ್ತಿ. ಶಿವಾಜಿಗಣೇಶನ್, ತಮ್ಮ ೭ ನೇ ವಯಸ್ಸಿನಲ್ಲೇ ಮನೆಬಿಟ್ಟು 'ಮಧುರೈನ  ಬಾಲಗಂಗ  ಸಭಾ ನಾಟಕ ಮಂಡಳಿ ' ಗೆ ಸೇರಿದರು. ಅಭಿನಯದ ಜೊತೆಗೆ ಭರತನಾಟ್ಯ, ಕಥಕ್, ಮಣಿಪುರಿ,ನೃತ್ಯಗಳನ್ನು ಕಲಿತರು. ಪರಾಶಕ್ತಿ,ಎಂಬ ಅವರ ಪ್ರಥಮ ಚಿತ್ರದಲ್ಲಿ ಮಾಡಿದ ಅಭಿನಯ ಅವರ ೨೦ ನೆಯ ವಯಸ್ಸಿನಲ್ಲಿಯೇ ಆಯಿತು. 'ಛತ್ರಪತಿ ಶಿವಾಜಿ' ಚಿತ್ರದಿಂದ ಅವರ ಹೆಸರು ಹೆಸರು ಶಿವಾಜಿಗಣೇಶನ್ ಎಂದು ಹೆಸರಾಯಿತು. ಅವರ 'ಶಿವಾಜಿಯ ಪಾತ್ರ' ಅವರ ರಸಿಕವೃಂದವನ್ನು ತಣಿಸಿತ್ತು. ಸುಮಾರು ೩೦೦ ಸಿನಿಮಾಕ್ಕೂ ಮೀರಿ ಅಭಿನಯಿಸಿದ ಶಿವಾಜಿ ಗಣೇಶನ್, ಮೂಲತಃ ತಮಿಳು ನಟ. ತೆಲುಗು, ಕನ್ನಡ, ಹಿಂದಿ ಚಿತ್ರಗಳಲ್ಲೂ ಅಭಿನಯಿಸಿದಾರೆ. ಕನ್ನಡದಲ್ಲಿ ತಯಾರಾದ  ಬಿ. ಆರ್. ಪಂತಲುರವರ, 'ಸ್ಕೂಲ್ ಮಾಸ್ಟರ್'ಚಿತ್ರದಲ್ಲಿ  ಅವರ ಅಭಿನಯ ಮನೋಜ್ಞವಾಗಿತ್ತು.
## ಪ್ರಶಸ್ತಿಗಳು
* ಪದ್ಮಶ್ರೀ
* ಪದ್ಮಭೂಷಣ
* ದಾದಾಸಾಹೇಬ್ ಫಾಲ್ಕೆ ಪ್ರಶಸ್ತಿ
## ಉಲ್ಲೇಖಗಳು 
ವರ್ಗ:ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ವರ್ಗ:ದಾದಾಸಾಹೇಬ್ ಫಾಲ್ಕೆ ಪ್ರಶಸ್ತಿ ಪುರಸ್ಕೃತರು
ಎಸ್.ಎಸ್.ಹಳ್ಳೂರ

ಎಸ್.ಎಸ್.ಹಳ್ಳೂರ, ಇವರು ಒಬ್ಬ ಶಿಕ್ಷರಾಗಿದ್ದು, ಕನ್ನಡದ ಉದಯೋನ್ಮುಖ ಲೇಖಕರಲ್ಲಿ ಒಬ್ಬರಾಗಿದ್ದಾರೆ.  ಇವರ " ಮೌನದ ಮಾತು " ಮೊದಲ ಕವನ ಸಂಕಲನವಾಗಿದೆ.  ಪ್ರಸ್ತುತ ಬಾಗಲಕೋಟೆಯ ನವನಗರದ ೨೭ನೇ ಸೆಕ್ಟ್ರರಿನಲ್ಲಿ ಇದ್ದಾರೆ.  
ಇವರ " ಮೌನದ ಮಾತು " ಕವನ ಸಂಕಲನ ಅಧ್ಬುತ ರಚನೆಯಾಗಿದ್ದು, ಸಂಕಲನದಲ್ಲಿರುವ ಮಕ್ಕಳ ಕವನಗಳಲ್ಲಿ ಮಕ್ಕಳ ಮುಗ್ಧತೆಯ ಭಾವ ಅಡಗಿದೆ. ಉಳಿದ ಕವನಗಳಲ್ಲಿ ಅವರ ಪ್ರಬುದ್ಡತೆ ಎದ್ದು ತೋರುತ್ತದೆ.

ವರ್ಗ:ಕವಿಗಳು
ವರ್ಗ:ಚುಟುಕು
ಕೊಡಗ

ಕೊಡಗ ಈ ಪದವು ಸಾಮಾನ್ಯವಾಗಿ ಮಂಗ,ಕೊಡವ, ಪಶ್ಚಿಮದಿಕ್ಕು,ಮ್ಲೇಚ್ಛ ಎಂಬ ಅರ್ಥ ಬರುತ್ತದೆ. ಸಂತ  ಶಿಶುನಾಳಷರಿಫರು ತಮ್ಮ ಹಾಡಿನಲ್ಲಿ ಕೊಡಗ ಎಂಬ ಪದವನ್ನು ಬಳಸಿರುವರು.

ವರ್ಗ:ಕನ್ನಡ ಪದಗಳು
ಶಂಕರಮಠ, ಭದ್ರಾವತಿ

thumb|right|300px|'ಶಾರದಾ ದೇವಿಯ ಮಂದಿರ'
ಒಟ್ಟಾರೆ, ೧೪ ಶಂಕರಮಠಗಳಿರುವ ಕರ್ನಾಟಕ ರಾಜ್ಯದಲ್ಲಿ,  ಭದ್ರಾವತಿಯಲ್ಲಿರುವ ಶಂಕರಮಠದ ಶಾಖೆ ಬಹಳ ಹೆಸರುವಾಸಿಯಾಗಿದೆ. ಸನ್, ೨೦೦೧ ರಲ್ಲಿ 'ಹೆಬ್ಬೂರು ಯತಿ'ಗಳಿಂದ  ಗುದ್ದಲಿ ಪೂಜೆಯ ಶಾಸ್ತ್ರದ ಬಳಿಕ ಶೃಂಗೇರಿ ಯತೀಂದ್ರ, ಶ್ರೀ. ಶ್ರೀ. ಶ್ರೀ. ಭಾರತಿಮಹಾಸ್ವಾಮಿಗಳ ಅಮೃತಹಸ್ತದಿಂದ 'ಕುಂಬಾ ಭಿಷೇಕದ ಕಾರ್ಯಕ್ರಮ 'ಸಂಪನ್ನಗೊಂಡಿತು. ವರ್ಷದಲ್ಲಿ ೪ ಸಮಾರಂಭಗಳು ಬಹಳ ವಿಜೃಂಭಣೆಯಿಂದ ಜರುಗುತ್ತವೆ. ಅವುಗಳು :
* ನವರಾತ್ರಿ ಉತ್ಸವ
* ವಾರ್ಷಿಕೋತ್ಸವ
* ಶಂಕರ ಜಯಂತಿ
* ಕಾರ್ತಿಕಮಾಸದ ಪೂಜೆ
* ದೀಪ ನಮಸ್ಕಾರ
## ಭಾರತೀ ತೀರ್ಥರ ಸಭಾಭವನ
ವಿಶಾಲವಾದ ಈ ಸಭಾಂಗಣದ ಉದ್ಘಾಟನೆ 'ಶ್ರೀ. ವಿಕೃತಿನಾಮ ಸಂವತ್ಸರ'ದ ಚೈತ್ರ, ಬಹುಳ,ಚತುರ್ಥಿ, ಶುಕ್ರವಾರದಂದು, ಅಂದರೆ, ತಾ.೦೨-೦೪-೨೦೧೦ ರಂದು, ಭಾರತೀ ತೀರ್ಥಸ್ವಾಮಿಗಳವರ ೬೦ ನೇ ವರ್ಷದಂದು ಅವರ ಅಮೃತಹಸ್ತದಿಂದ ಜರುಗಿತು. ಈ ಸಭಾಗೃಹದಲ್ಲಿ   ಮದುವೆ, ಉಪನಯನ, ಮುಂತಾದ ಸಮಾರಂಭಗಳಿಗೆ ಅನುಕೂಲವಾದ ಸ್ಥಳವಾಗಿದೆ.
thumb|right|300px|'ಭದ್ರಾವತಿಯ ಶಂಕರಮಠದ ಪ್ರಾಂಗಣದಲ್ಲಿರುವ ಭಾರತೀ ತೀರ್ಥ ಸಭಾಭವನ'
ವಿಶ್ವೇಶ್ವರಯ್ಯ ಐರನ್ ಅಂಡ್ ಸ್ಟೀಲ್ ಲಿಮಿಟೆಡ್, ಭದ್ರಾವತಿ

ವಿಶ್ವೇಶ್ವರಯ್ಯ ಐರನ್ ಮತ್ತು ಸ್ಟೀಲ್ ಲಿಮಿಟೆಡ್ ನ ಪ್ಲಾಂಟ್ ಸ್ಟೀಲ್ ಅಥಾರಿಟಿ  ಆಫ್(ಇಂಡಿಯ)ದ ಒಂದು ವಿಭಾಗ, ಅಲಾಯ್ ಸ್ಟೀಲ್, ಹಾಗೂ ಪಿಗ್ ಐರನ್ ತಯಾರಿಕೆಯಲ್ಲಿ ಮಂಚೂಣಿಯಲ್ಲಿರುವ ಒಂದು ಪ್ರಮುಖ ಘಟಕವಾಗಿ, ಭದ್ರಾವತಿಯಲ್ಲಿ ಕಾರ್ಯನಿರ್ವಹಿಸುತ್ತಿದೆ. ಈ ಕಾರ್ಖಾನೆ ಸ್ಥಾಪನೆಯಾದದ್ದು, ಜನವರಿ, ೧೮, ೧೯೨೩,ರಂದು, ಭಾರತರತ್ನ ಸರ್.ಎಂ.ವಿಶ್ವರೇಶ್ವರಯ್ಯನವರಿಂದ . ಈಗ ಈ ಕಾರ್ಖಾನೆ, ಸ್ಟೀಲ್ ಅಥಾರಿಟಿ ಆಫ್ ಇಂಡಿಯ ಒಂದು ಪ್ರಮುಖ  ಘಟಕವಾಗಿದೆ.
ನಾಲ್ಮಡಿ ಕೃಷ್ಣರಾಜ ವಡೆಯರು   ದಿವಾನ್ ವಿಶ್ವೇಶ್ವರಯ್ಯನವರ ಸಲಹೆಯಮೇರೆಗೆ ಸ್ಥಾಪಿಸಿದರು. ಬಾಬಾಬುಡನ್ ಗಿರಿಯ ಹತ್ತಿರದ ಕೆಮ್ಮಣ್ಣುಗುಂಡಿ ಬೆಟ್ಟದ ಬಳಿ ವಿಪುಲವಾಗಿ ಸಿಗುವ ಕಬ್ಬಿಣದ ಅದುರನ್ನು ಉಪಯೋಗಿಸಿಕೊಂಡು ಪಿಗ್ ಐರನ್ ಮತ್ತಿತರ ವಸ್ತುಗಳನ್ನು ತಯಾರಿಸುವ ವಿಧಿಯಲ್ಲಿ ಸಹಾಯವಾಗುತ್ತದೆ.
## ಅಮೆರಿಕದ ಕಂಪೆನಿಯ ಸಹಕಾರದೊಂದಿಗೆ
ಸನ್, ೧೯೧೫-೧೬ ರಲ್ಲಿ ಭದ್ರಾವತಿನಗರದಲ್ಲಿ ಐರನ್ ಮತ್ತು ಸ್ಟೀಲ್ ಕಾರ್ಖಾನೆ ಸ್ಥಾಪಿಸುವಬಗ್ಗೆ ಅಮೆರಿಕದ ನ್ಯೂಯಾರ್ಕ್ ನ ಕಂಪೆ ಸಹಕಾರದೊಂದಿಗೆ ಕಲ್ಲಿದ್ದಲನ್ನು ಉಪಯೋಗಿಸಿಕೊಂಡು ಪಿಗ್ ಐರನ್ ತಯಾರಿಕೆಯ ವ್ಯವಸ್ಥೆ ನಡೆಯಿತು. ೧೯೧೮-೨೨ ರ ವರಎಗೆ ನಡೆಸಿದ ಸಂಶೋಧನೆ, ಸ್ಥಳೀಯ  ಪ್ರಕೃತಿಸಂಪತ್ತನ್ನು ಬಳಸಿಕೊಂಡು ಒಂದು ಕಾರ್ಖಾನೆಯ ಸ್ಥಾಪನೆಗೆ ಸಹಕಾರಿಯಾಯಿತು.

ವರ್ಗ:ಉದ್ಯಮ
ವಿ.ಗೋಪಾಲಸ್ವಾಮಿ ಅಯ್ಯಂಗಾರ್

thumb|right|200px
ದಕ್ಷಿಣ ಬೆಂಗಳೂರಿನ 'ವಿಶ್ವೇಶ್ವರಪುರಂ'ನಲ್ಲಿ ಸ್ಥಾಪಿತವಾಗಿರುವ 'ಶ್ರೀ.ರಾಮಕೃಷ್ಣ ವಿದ್ಯಾರ್ಥಿನಿಲಯ'(ಆರ್.ಕೆ.ಎಸ್.ಹೋಂ') ವಿದ್ಯಾರ್ಥಿನಿಲಯದ ಸ್ಥಾಪಕರಲ್ಲಿ **ವಿ.ಗೋಪಾಲಸ್ವಾಮಿ ಅಯ್ಯಂಗಾರ್** ಒಬ್ಬ ಪ್ರಮುಖವ್ಯಕ್ತಿಯಾಗಿದ್ದರು. ಎಲ್ಲರಿಂದಲೂ 'ವಿ.ಜಿ,' ಎಂದೇ ಪ್ರೀತಿಯಿಂದ ಸಂಬೋಧಿಸಲ್ಪಡುತ್ತಿದ್ದ ಅವರು, 'ಹೋಂನ ಕಾರ್ಯದರ್ಶಿ'ಯಾಗಿ, ಆಧಾರಸ್ಥಂಬವಾಗಿ ಹಲವು ದಶಕಗಳ ಸೇವೆಮಾಡಿದವರಲ್ಲಿ ಅತಿಮುಖ್ಯರು. ಆ ಸಮಯದಲ್ಲಿ ಅವರು ತೋರಿಸಿದ ಕಾರ್ಯವಿಚಕ್ಷಣೆ, ಶ್ರದ್ಧೆ, ನಿಸ್ಪೃಹತೆ, ಮತ್ತು ಮಾತು ನಡವಳಿಕೆಗಳಲ್ಲಿ ಸದಾ ಸ್ಪಷ್ಟತೆ, ವ್ಯಹಹಾರದ ಲೆಕ್ಖಾಚಾರಗಳಲ್ಲಿನ ವಿಷಯಗಳಲ್ಲಿ ಮೇಲ್ಪಂಕ್ತಿಯನ್ನು ಹಾಕಿಕೊಟ್ಟಿದ್ದಾರೆ.ಶ್ರೀ.ರಾಮಕೃಷ್ಣ ವಿದ್ಯಾರ್ಥಿನಿಲಯದ ಯಾವ ಮೀಟಿಂಗ್ ಗೂ ಅವರು ತಪ್ಪಿಸಿಕೊಂಡವರಲ್ಲ. ಒಂದು ನಿಮಿಷವೂ ಲೇಟಾಗಿ ಬಂದವರಲ್ಲ. ಅವರು 'ಪೂರ್ವಾಚಾರ ನಿಷ್ಟ'ರೆಂದು ಅವರಿಗಿಂತ ವಯಸ್ಸಿನಲ್ಲಿ ಸ್ವಲ್ಪ ಚಿಕ್ಕವರಾದ ಡಿ.ವಿ.ಜಿ.ಯವರು ಸದಾ ಸ್ಮರಿಸಿಕೊಳ್ಳುತ್ತಾರೆ. 'ರಾಮಾಯಣ ವ್ಯಾಸಂಗ,' ಹಾಗೂ 'ವೇದಪಾರಾಯಣ' ಮುಂತಾದ ಸಾಂಸ್ಕೃತಿಕ ಕಾರ್ಯಕ್ರಮಗಳನ್ನು ತುಂಬಾ ಆಸಕ್ತಿಯಿಂದ ನೆರವೇರಿಸುತ್ತಿದ್ದರು. ಅತ್ಯಂತ ಸಾದಾ ಉಡುಪಿನ, ಸರಳ ನಡವಳಿಕೆಯ 'ವಿ.ಜಿ'.ಯವರು,ಮೇಲುಮನೋಟಕ್ಕೆ ತುಸು ಕಟುವಾಗಿ ಕಂಡರೂ ಉದಾರಮನಸ್ಸಿನ ವ್ಯಕ್ತಿಯಾಗಿ ಎಲ್ಲರ ಆದರ ಗೌರವಗಳಿಗೆ ಪಾತ್ರರಾಗಿದ್ದರು. 
## ಸೆಂಟ್ರೆಲ್ ಕಾಲೇಜಿನಲ್ಲಿ
'ಸೆಂಟ್ರೆಲ್ ಕಾಲೇಜಿ'ನಲ್ಲಿ ಬಹಳವರ್ಷ ಗಣಿತಶಾಸ್ತ್ರವನ್ನು ವಿದ್ಯಾರ್ಥಿಗಳಿಗೆ ಬೋಧಿಸಿ, ಕಾಲೇಜಿಗೆ ಕೀರ್ತಿತಂದ ಮಹನೀಯರವರು. ಪ್ರೊ.ಎಂ.ಟಿ.ನಾರಾಯಣ ಅಯ್ಯಂಗಾರ್ ರವರ ಶಿಷ್ಯರಾಗಿದ್ದ 'ವಿ.ಜಿ'.ಯವರು,ಅವರ ನಿವೃತ್ತಿಯ ಬಳಿಕ ಅದೇ ಸ್ಥಾನವನ್ನು ಅಲಂಕರಿಸಿ ಅತ್ಯುತ್ತಮ ಸೇವೆಯನ್ನು ಕೊಟ್ಟರು. 'ಮೈಸೂರು ವಿಶ್ವವಿದ್ಯಾಲಯದ ರಿಜಿಸ್ಟ್ರಾರ್,' ಸಹ ಆಗಿದ್ದರು. 'ಶ್ರೀ.ಗೋಪಾಲಸ್ವಾಮಿ ಅಯ್ಯಂಗಾರ್,' ರವರು,
* ೧೯೧೯-೩೦-'ನ್ಯಾಷನಲ್ ಎಜುಕೇಶನ್ ಸೊಸೈಟಿಯ ಸೆಕ್ರೆಟರಿ'ಯಾಗಿ
* ೧೯೩೦-೪೩-'ಸದಸ್ಯರಾಗಿ',
* ೧೯೪೩-೪೯-'ಖಜಾಂಚಿ'ಯಾಗಿ,
* ೧೯೪೯-೬೩-'ಸೆಕ್ರೆಟರಿ'ಯಾಗಿ, ಕೆಲಸಮಾಡಿದರು.
## 'ವಿ.ಜಿ,'ಯವರ ದಿವ್ಯ-ವ್ಯಕ್ತಿತ್ವ'
ತಮಿಳುಭಾಷೆಯಲ್ಲಿ ವಿಸ್ತಾರವಾದ ಸಾಹಿತ್ಯ ಪಾಂಡಿತ್ಯವನ್ನು ಹೊಂದಿದ್ದ ಅವರು,'ತಿರುವಾಯ್ಯೋಳಿ' ನಾಲಾಯಿರಂ, ಮೊದಲಾದ ಮತಗ್ರಂಥಗಳಲ್ಲಿ ಮಾತ್ರವೇ ಅಲ್ಲದೆ ಇತರ ತಮಿಳು ಸಾಹಿತ್ಯದಲ್ಲೂ ಜ್ಞಾನ ಸಂಪಾದನೆ ಮಾಡಿದ್ದರು. ಗೌರವ,ಭಯಮಿಶ್ರಿತವಾದ ಅವರ ಮುಖಭಂಗಿಯನ್ನು ನೋಡಿದವರೆಲ್ಲಾ ಅವರೊಬ್ಬ ಕಷ್ಟಸಾಧ್ಯದ ವ್ಯಕ್ತಿಯೆಂದು ಭಾವಿಸುತ್ತಿದ್ದರು.ಆದರೆ ಅವರ ಒಡನಾಟಕ್ಕೆ ಬಂದಮೇಲೆ ಅವರ ಸಹೃದಯತೆ, ಹಾಗೂ ವಿಶಾಲ ಮನೋಭಾವದ ಪರಿಚಯವಾಗುತ್ತಿತ್ತು. ಶ್ರೀವೈಷ್ಣವ ಸಂಪ್ರದಾಯದ, ಶ್ರೀವೈಷ್ಣವ ಲಾಂಛನ, ಶಿಸ್ತು, ಸಂಯಮ, ಅಚ್ಚುಕಟ್ಟುತನ ಅವರ ಮುಖದ ಮೇಲೆ ತಾಂಡವವಾಡುತ್ತಿತ್ತು. ಆಕಾರದಲ್ಲಿ ಅಷ್ಟೇನೂ ಎತ್ತರವಲ್ಲದ ಸ್ಥೂಲಶರೀರ,ದುಂಡುಮುಖದ ವರ್ಚಸ್ಸು,ಗಂಭೀರ ಮುಖಮುದ್ರೆ,ದಟ್ಟವಾಗಿ ಮೇಲೆದ್ದು ಕಾಣಿಸುತ್ತಿದ್ದ ಬಿಳಿಹುಬ್ಬುಗಳು,ಹೊಳೆಯುತ್ತಿದ್ದ ಕಣ್ಣುಗಳು,ಗರಿಗರಿಯಾದ ಶುಭ್ರಬಿಳುಪಿನ ಕಚ್ಚೆಪಂಚೆ,ಕುತ್ತಿಗೆಗೆ ಬಿಗಿದಪ್ಪಿದ ನಿಲುವಾದ ಬಿಳಿಯ ಕೋಟು,ಜರಿಪೇಟ,ಮತ್ತು ಉತ್ತರೀಯ, ಕೈಯಲ್ಲಿ ಬೆತ್ತದ ಕೋಲು,ಸಿಂಹನಡೆ, ಎಂಥವರನ್ನೂ ಮತ್ತೊಮ್ಮೆ ಅವರನ್ನು ನೋಡಲು ಪ್ರೇರೇಪಿಸುತ್ತಿತ್ತು.
## 'ನ್ಯಾಷನಲ್ ಕಾಲೇಜ್,' ಹಾಗೂ 'ಆರ್.ಕೆ.ಎಸ್. ಹೋಂ' ಅವರ ಪ್ರೀತಿಯ ಸಂಸ್ಥೆಗಳಾಗಿದ್ದವು
'ನ್ಯಾಷನಲ್ ಎಜುಕೇಶನ್ ಸೊಸೈಟಿ'ಯಲ್ಲಿ ಪ್ರಾಂಶುಪಾಲರಾಗಿದ್ದರು; ಮತ್ತು ನ್ಯಾಷನಲ್ ಎಜುಕೇಶನ್ ಸೊಸೈಟಿಯ ಕಾರ್ಯದರ್ಶಿಯಾಗಿಯೂ ಸೇವೆ ಸಲ್ಲಿಸಿದ್ದರು. ಹತ್ತಿರದ ಚಾಮರಾಜಪೇಟೆಯ ೪ ನೇ ರಸ್ತೆಯಲ್ಲಿ ವಾಸವಾಗಿದ್ದ ವಿ.ಜಿ.ಯವರಿಗೆ,ಶ್ರೀ.ರಾಮಕೃಷ್ಣ ವಿದ್ಯಾರ್ಥಿನಿಲಯ ಬಲು ಪ್ರಿಯವಾದ ಸಂಸ್ಥೆಯಾಗಿತ್ತು. ಈ ಎರಡೂ ಸಂಸ್ಥೆಗಳಿಗೆ ಒಂದು ಶಾಶ್ವತ ಸ್ವರೂಪವನ್ನೂ, ಕಾರ್ಯ ಪಟುತ್ವವನ್ನೂ ತಂದುಕೊಟ್ಟ ಉಪಕಾರಿಗಳಲ್ಲಿ 'ವಿ.ಜಿ'.ಯವರು ಅಗ್ರಪಂಕ್ತಿಯಲ್ಲಿ ನಿಲ್ಲುತ್ತಾರೆ.

ವರ್ಗ: ಗಣಿತ ಶಾಸ್ತ್ರದ ಪ್ರೊಫೆಸರ್
ವರ್ಗ:ಬೆಂಗಳೂರು ನಗರದ ವಿದ್ಯಾರ್ಥಿನಿಲಯಗಳು
ನಾಗರೀಕ ಅವಿಧೇಯತೆ

ನಾಗರಿಕ ಅವಿಧೇಯತೆ ಕೆಲವು ಕಾನೂನುಗಳು, ಬೇಡಿಕೆಗಳನ್ನು ಮತ್ತು ಸರ್ಕಾರದ ಅಥವಾ ಆಕ್ರಮಿಸಿಕೊಂಡಿರುವ ಅಂತಾರಾಷ್ಟ್ರೀಯ ಶಕ್ತಿಯ ಆದೇಶಗಳನ್ನು ಪಾಲಿಸಬಾರದು ಎಂಬ ಸಕ್ರಿಯ, ಸಾರಿದ ನಿರಾಕರಣೆ ಆಗಿದೆ. ನಾಗರಿಕ ಅಸಹಕಾರ ಸಾಮಾನ್ಯವಾಗಿ, ಯಾವಾಗಲೂ ಅಲ್ಲದಿದ್ದರೂ, ಅಹಿಂಸಾತ್ಮಕ ಪ್ರತಿರೋಧ ಎಂದು ವ್ಯಾಖ್ಯಾನಿಸಲಾಗಿದೆ. ಇದು ನಾಗರಿಕ ಪ್ರತಿರೋಧದ ಒಂದು ರೂಪ. ಒಂದು ದೃಷ್ಟಿಕೋನದಲ್ಲಿ (ಭಾರತದಲ್ಲಿ ಅಹಿಂಸೆ ಅಥವಾ ಸತ್ಯಾಗ್ರಹದ ಎಂದು ಕರೆಯಲಾಗುತ್ತದೆ) ಇದು 'ಗೌರವಯುತ ಭಿನ್ನಾಭಿಪ್ರಾಯದ ರೂಪದಲ್ಲಿ ಸಹಾನುಭೂತಿ' ಎಂದು ಹೇಳಬಹುದು.ಇದರ ಬೃಹತ್ ಉದಾಹರನೆ ಆರಂಭದಲ್ಲಿ   1919 ಕ್ರಾಂತಿಯಲ್ಲಿ ಬ್ರಿಟಿಷ್ ಆಕ್ರಮಣದ ವಿರುದ್ಧ ಈಜಿಪ್ಟಿನವರು ಕೈಗೊಂಡದ್ದು. ಭರತದ ಬಹಳಷ್ಟು ಕಡೆ ಬ್ರಿಟೀಶ್ ರಾಜ್ಯಾಧಿಕಾರದಿಂದ ಸ್ವಾತಂತ್ರ ಪದೆಯಲು, ಜೆಕೊಸ್ಲೋವಾಕಿಯಾದ ವೆಲ್ವೆಟ್ ಕ್ರಾಂತಿಯಲ್ಲಿ, ಪೂರ್ವ ಜರ್ಮನಿ ತಮ್ಮ ಕಮ್ಯುನಿಸ್ಟ್ ಸರ್ಕಾರಗಳು ಹೊರಹಾಕಲು ವರ್ಣಭೇದ ನೀತಿಯ ವಿರುದ್ಧ ಹೋರಾಡಲು ದಕ್ಷಿಣ ಆಫ್ರಿಕಾದಲ್ಲಿ, ಅಮೆರಿಕನ್ ಸಿವಿಲ್ ರೈಟ್ಸ್ ಚಳುವಳಿಯಲ್ಲಿ, ಸೋವಿಯತ್ ಯೂನಿಯನ್ ಬಾಲ್ಟಿಕ್ ದೇಶಗಳಿಗೆ ಸ್ವಾತಂತ್ರ್ಯ ತರಲು ಸಿಂಗಿಂಗ್ ಕ್ರಾಂತಿಯಲ್ಲಿ, 2003ರಲ್ಲಿನ ಜಾರ್ಜಿಯಾದ ರೋಸ್ ಕ್ರಾಂತಿಯಲ್ಲಿ ಮತ್ತು 2004 ಉಕ್ರೇನ್-ರಲ್ಲಿನ ಆರೆಂಜ್ ಕ್ರಾಂತಿಯಲ್ಲಿ ಹಾಗು ಇನ್ನಿತರ ಸುಪ್ರಸಿದ್ಧ ಕ್ರಾಂತಿಗಳಲ್ಲಿ ಈ ತಂತ್ರವನ್ನು ಬಳಸಲಾಗಿದೆ.

ವರ್ಗ:ಸಮಾಜ
ಶ್ರೀಮುಷ್ಣಂ ಶ್ರೀನಿವಾಸ ಮೂರ್ತಿ

**ಶ್ರೀಮುಷ್ಣಂ ಶ್ರೀನಿವಾಸ ಮೂರ್ತಿ**(ಮೇ ೧೯, ೧೯೨೩-ನವೆಂಬರ್ ೨೪, ೨೦೦೯) ಒಬ್ಬ ಗಾಂಧಿವಾದಿ ಸ್ವಾತಂತ್ರ್ಯ ಹೂರಾಟಗಾರರು ಹಾಗೂ ಕನ್ನಡದ ಬರಹಗಾರರು. ಇವರು ೧೯ ಮೇ ೧೯೨೩ರಂದು ಶ್ರೀಮುಷ್ಣಂ ರಂಗಾಚಾರ್ಯ ಹಾಗು ಕಾವೆರಿ ಬಾಯಿ ದಂಪತಿಗಳಿಗೆ ಜನಿಸಿದರು. ಇವರು ಕನ್ನಡದಲ್ಲಿ ಹಲವಾರು ಕೃತಿಗಳನ್ನು ರಚಿಸಿದ್ದಾರೆ, ಅವುಗಳಲ್ಲಿ *ವೇದಾಂತ ಸಮನ್ವಯ* ಎಂಬ ಕೃತಿಯೂ ಒಂದು. ಆಯ್ದ ಉಪನಿಷತ್ ವಾಕ್ಯಗಳ, ಸಂವಾದಿ ಬ್ರಹ್ಮಸೂತ್ರಗಳ, ಶ್ರೀಶಂಕರ, ಶ್ರೀರಾಮನುಜ ಮತ್ತು ಶ್ರೀಮಧ್ವರ ಭಾಷ್ಯಗಳ ಸಮನ್ವಯದ ಕುರಿತು ಈ ಕೃತಿಯನ್ನು ಶ್ರೀಮುಷ್ಣಂ ಶ್ರೀನಿವಾಸ ಮೂರ್ತಿಗಳು ರಚಿಸಿದ್ದಾರೆ. ಇವರು ಹಿಂದುಸ್ಥಾನ್ ಏರೊನಾಟಿಕ್ಸ್ ಲಿಮಿಟೆಡ್ನಲ್ಲಿ ಕಾರ್ಯ ನಿರ್ವಹಿಸಿದ್ದು, ಅಲ್ಲಿಯ ಹಿಂದುಸ್ಥಾನ್ ಏರ್ಕ್ರಾಫ಼್ಟ್ ನೌಕರರ ಸಂಘದ ಪ್ರಧಾನ ಕಾರ್ಯದರ್ಷಿಗಳಾಗಿ ಸೇವೆಯನ್ನು ಸಲ್ಲಿಸಿದ್ದಾರೆ.

## ಕೃತಿಗಳು
**ದೇವರು*(ಎ.ಎನ್.ಮೂರ್ತಿರಾವ್ರವರ *ದೇವರು* ಕೃತಿಗೆ ಪ್ರತ್ಯುತ್ತರವಾಗಿ ರಚಿಸಿರುವ ಕೃತಿ)
**ಗೀತಾ ಸಮನ್ವಯ*(ಶ್ರೀಶಂಕರ, ಶ್ರೀರಾಮನುಜ ಮತ್ತು ಶ್ರೀಮಧ್ವರ ಗೀತಾ - ಭಾಷ್ಯಗಳ ಸಾರ ಸಂಗ್ರಹ)
**ವೇದಾಂತ ಸಮನ್ವಯ*( ಆಯ್ದ ಉಪನಿಷತ್ ವಾಕ್ಯಗಳ, ಸಂವಾದಿ ಬ್ರಹ್ಮಸೂತ್ರಗಳ, ಶ್ರೀಶಂಕರ, ಶ್ರೀರಾಮನುಜ ಮತ್ತು ಶ್ರೀಮಧ್ವರ ಭಾಷ್ಯಗಳ ಸಮನ್ವಯ)

ವರ್ಗ:ಸ್ವಾತಂತ್ರ್ಯ ಹೋರಾಟಗಾರರು
ಸತಿ ಪದ್ಧತಿ

nese rite of self-sacrifice or *Suttee*, in Houtman's 1597 *Verhael vande Reyse... Naer Oost Indien*]]

 widow burning herself with the corpse of her husband, 1820s.]]
 1831]]

**ಸತಿ ಪದ್ದತಿ** ಭಾರತದ ಕೆಲವು ಸಮಾಜಗಳಲ್ಲಿ ಬಳಕೆಯಲ್ಲಿದ್ದ ಒಂದು ಪ್ರಾಚೀನ ಪದ್ಧತಿ. ಇಲ್ಲಿ ಗಂಡ ಸತ್ತ ಹೆಣ್ಣು (ವಿಧವೆ) ಬದುಕುವ ಯಾವುದೇ ಹಕ್ಕನ್ನು ಕಳೆದುಕೊಂಡು, ಗಂಡನ ಶವದೊಂದಿಗೆ ಚಿತೆಯೇರಿ ಅತ್ಮಾಹುತಿ ಮಾಡಿಕೊಳ್ಳುತ್ತಾಳೆ. ಕೆಲವೊಮ್ಮೆ ಅಲ್ಲಿರುವ ಹಿರಿಯರೇ ಈ ಹೆಣ್ಣನ್ನು ಬಲವಂತವಾಗಿ ಚಿತೆಗೆ ತಳ್ಳಲ್ಪಟ್ಟ ದಾಖಲೆಗಳು ಇತಿಹಾಸದಲ್ಲಿ ಹುದುಗಿವೆ. ಇಲ್ಲಿ ಸ್ವ ಇಚ್ಛೆಗಿಂತ ಒತ್ತಾಯಕ್ಕೆ, ದಾಕ್ಷಿಣ್ಯಕ್ಕೆ ಬಲಿಯಾಗಿರುವ ಪ್ರಕರಣಗಳೆ ಹೆಚ್ಚಾಗಿವೆ. ಇದನ್ನು ಹಿಂದೂ ಸಮಾಜದ ಅನಿಷ್ಟ ಪದ್ಧತಿಯೆಂದು ಕರೆಯಲಾಗಿದೆ.

## ಇತಿವೃತ್ತ
* ಜನಪದದಲ್ಲಿ ಈ ಬಗೆಯ ಖಂಡಕಾವ್ಯಗಳು ಹೇರಳವಾಗಿ ಸಿಗುತ್ತವೆ. ಮೊಟ್ಟಮೊದಲು ಲಾರ್ಡ್ ಬೆಂಟಿಂಕ್ ಈ ಪದ್ಧತಿಯನ್ನು ನಿಷೇಧಿಸಿದನು. ರೂಪಕನ್ವರ್ ಸಾವಿನ ನಂತರ ರಾಜ್ಯ ಸರ್ಕಾರ ಮತ್ತು ಕೇಂದ್ರ ಸರ್ಕಾರಗಳು ಈ ಪದ್ಧತಿಯನ್ನು ಕಡ್ಡಾಯವಾಗಿ ನಿಷೇಧಿಸಿವೆ. ಹಾಗೊಂದು ವೇಳೆ ಸರ್ಕಾರದ ಮಾತನ್ನು ಮೀರಿ 'ಸತಿ ಪದ್ದತಿ' ನಡೆಸಿದರೆ, ನಡೆಸಿದವರ ವಿರುದ್ದ ಉಗ್ರಕ್ರಮವನ್ನು ಕೈಗೊಳ್ಳಲಾಗುತ್ತದೆ. 
# ಪುರಾಣ, ಇತಿಹಾಸ, ಜನಪದ, ಐತಿಹ್ಯ ಮತ್ತು ದಂತಕಥೆಗಳಲ್ಲಿ 'ಸತಿ ಪದ್ದತಿ'ಯನ್ನು ಹೆಚ್ಚಾಗಿ ಕಾಣಬಹುದಾಗಿದೆ. ಸತಿಯಾದ ಹೆಣ್ಣನ್ನು ದೇವರೆಂದು ಪೂಜಿಸಿ ಸತಿಕಲ್ಲುಗಳನ್ನು ನೆಟ್ಟರೆಂದು ಶಾಸನಗಳು ಹೇಳುತ್ತವೆ. ಹೆಣ್ನು ಪುರುಷ ಸಮಾಜದ ಪ್ರಮುಖ ಆಸ್ತಿ. ಗಂಡನ ಮರಣದ ನಂತರ ಅವಳ ಬದುಕು ಗಾಳಿಗೋಪುರವಾಗಬಾರದು, ಅವಳು ಕಾಮುಕರ ಕಾಕಾ ದೃಷ್ಟಿಗೆ ಬಲಿಯಾಗಬಾರದು ಹಾಗೂ ಯಾವುದೇ ಬಗೆಯ ಲಾಲಸೆಗಳಿಗೂ ಒಳಗಾಗಬಾರದು ಎಂಬ ಕಾರಣದಿಂದ 'ಸತಿ ಪದ್ದತಿ' ಆಚರಣೆಗೆ ಬಂದಿದೆ ಎಂದು ಪುರಾಣಗಳು ಉಲ್ಲೇಖಿಸುತ್ತವೆ.

## ಮಹಾಕಾವ್ಯಗಳಲ್ಲಿ
* ಪಾಂಡುವಿನ ನಿಧನದ ನಂತರ ಮಾದ್ರಿ ಗಂಡನೊಂದಿಗೆ ಚಿತೆಯೇರಿ ಸತಿಯಾಗುತ್ತಾಳೆ.

## ಇತಿಹಾಸದಲ್ಲಿ
* ಮೊಗಲರ ಕಾಲದಲ್ಲಿ ರಾಜನು ಮರಣ ಹೊಂದಿದರೆ ಅವನ ಅಷ್ಟು ರಾಣಿಯರು 'ಸತಿ ಪದ್ದತಿ'ಯನ್ನು ಅನುಸರಿಸಿರುವುದನ್ನು ಕಾಣಬಹುದಾಗಿದೆ.

## ಜನಪದ
*ಜನಪದ ಖಂಡಕಾವ್ಯಗಳಲ್ಲಿ "ಈರೋಬಿ" ಯ ಕತೆ ಪ್ರಸಿದ್ದವಾಗಿದೆ. ಇದು 'ವೀರ ಒಬವ್ವ'ನ ಕಥೆ. ಶೋಕಸ್ಥಾಯಿಯ ಹಿನ್ನೆಲೆಯಲ್ಲಿ ಹೃದಯ ಮಿಡಿಯುವ ಒಂದು ದುರಂತ ಚಿತ್ರ. ಮಡಿದ ಗಂಎನೊಡನೆ ಕೊಂಡವನ್ನು ಏರುವ ವೀರಮಹಿಳೆ ಈರೋಬಿ. ಈಕೆಯ ಪತಿ ಶೆಟ್ಟಿ ಶಂಕರರಾಯ ಮಡದಿಗೆ ಚಿನ್ನದ ಹರಿವಾಣ ತರಲೆಂದು ಘಟ್ಟದ ಕೆಳಗೆ ಹೋದವನು ದುರ್ಮರಣಕ್ಕೆ ಈಡಾಗುತ್ತಾನೆ. 
*ವೀರನಾದ ಪತಿ ಮಡಿದಿರಲಾರನೆಂದು ಭಾವಿಸಿದ ಈರೋಬಿ ಸರಿಯಾದ ಗುರುತು ಬರುವವರೆಗೆ ಗಂಡ ಸತ್ತ ಸುದ್ದಿಯನ್ನು ನಂಬದೆ ದಿಟ್ಟ ಸ್ವಭಾವವನ್ನು ವ್ಯಕ್ತಪಡಿಸುವಳು. ಗುರುತು ಬಂದಾಗ ಎದೆಗುಂದದೆ ಈರೋಬಿ ತನ್ನ ಪತಿಯೊಡನೆ ಕೊಂಡವ ನ್ನೇರಲು ಅಣಿಯಾಗುತ್ತಾಳೆ. 
*ಆಕೆ ಕೊಂಡವೇರದಂತೆ ಬಂಧುಬಳಗವೆಲ್ಲಾ ಬಂದು ಗೋಳಿಟ್ಟು ತಡೆದರೂ, ಅವಳು ಯಾರ ಮಾತನ್ನೂ ಕೇಳುವುದಿಲ್ಲ. ಈರೋಬಿ ಯಾರ ಒತ್ತಾಯಕ್ಕೂ ಮಣಿಯದೆ ಕೊಂವೇರಲು ಅಣಿಯಾಗಿ ಕೊಂಡವೇರಿದ ಬಗೆಯ ಕಥನಗೀತೆ ಮಂಡ್ಯದಲ್ಲಿ ಪ್ರಚಲಿತವಾಗಿದೆ.

### ಈರೋಬಿ ಖಂಡಕಾವ್ಯ

ಬಾಣತಿರೋಬಿ ಬಟ್ಟಲಲ್ಲುಣುತಾಳೆಂದು
ಘಟ್ಟದ ಕೆಳಗಲ ಹರಿವಾಣಾ-ತರಲ್ಹೋಗಿ
ಶೆಟ್ಟಿ ಶಂಕರರಾಯ ಮಡಿದಾನೆ||ಕೋ||

ಕನ್ನೆ ಈರೋಬಿ ತಣಿಗೇಲುಣುತಾಳೆಂದು
ಕಣೀವೆಯ ಕೆಳಗಲ ಹರಿವಾಣ ತರಲ್ಹೋಗಿ
ರಾಯ ಶಂಕರರಾಯ ಮಡಿದಾನೆ||ಕೋ||

ಸತ್ತ ಸುದ್ದಿ ಬಂತು ನೆತ್ತರದರಬಿ ಬಂತು
ಕತ್ತಿ ಬಂತು ಅವನ ಗುರುತಿಗೆ-ಈರೋಬಿ 
ಹೆತ್ತೊರಿಗೇಳು ನಿಲುಭಾರ

ಕರ್ಮಿ ಹೆಣ್ಹುಟ್ಟಿ ನೀ ವನವನೆ ಸೇರಿದೆ
ಮನವೇ ನಿಂದುರುದು ಬೇಯ್ತದೆ-ನನ್ನಂಥ
ಕರ್ಮಿ ಹೆಣ್ಹುಂಟೆ ಧರೆಯಲಿ

ಕೊಂಡ ತಗಿಯೋರು ನೀವು ಚೆಂದಾಗಿ ತೆಗಿರಯ್ಯ
ಕೊಂಡದ ಮೇಲೆ ಗುಡಿಕಟ್ಟಿ-ತೆಗಿದಾರೆ
ನಿಮಗೆ ಗಂಡು ಸಂತಾನ ದೊರೆಯೋದು

ಗಂಡ ಸಾಯೋಕಿಂತ ಮುಂಡ್ಯಾಗೊಕಿಂತ
ಕಂಡೋರ ಮನೆಯ ಕಸನ್ಹಾಕಿ-ಸಾಯೋಕಿಂತ
ಕೊಂಡವನ್ನೇರೋದೆ ಕಡುಲೇಸು

ಕೊಂಡ ತೆಗೆಸ್ಯಾಳೆ ಕೊಂಡಾ ಕೂಡಿಸ್ಯಾಳೆ
ಮುಂದಾಕೊಂಟಾಳೆ ಈರೋಬಿ
ಬಣ್ಣ ಇಟುಗೊಂಡು ಬಂಗಾರ ತೊಟುಗೊಂಡು
ಬೀದೀಲಿ ಹೊರಟಾಳೆ ಈರೋಬಿ

ಹುಟ್ಟಿದ್ದಳಿಸಂದ್ರ ಬೆಳೆದಿದ್ದು ನಾಗ್ತಿಹಳ್ಳಿ
ಕೆಟ್ಟು ಬಾಳಿದ್ದು ಬೆಳ್ಳೂರು-ಹೆಣ್ಣು ಮಕ್ಕಳು
ನನ್ನಂಗೆ ನಿಂದು ಉರಿಯಾಲಿ

ಕಳಸ ಹೊತ್ತುಕೊಂಡು ಬಂದಳು-ಈರೋಬಿ
ಕೊಂಡ ಮೂರು ಸುತ್ತು ಬಳಸ್ಯಾಳು-ಈರೋಬಿ
ಕಳಸವ ಮಡಗಿ ಕೈಯೆತ್ತಿ ಮುಗಿದಾಳು-ಈರೋಬಿ
ಕೊಂಡಕೆ ಮುಂದಾಗಿ ನಡೆದಾಳು

ವರ್ಗ:ಜನಪದ
ವರ್ಗ:ಸಮಾಜ ವಿಜ್ಞಾನ
ಕೆಸು

**ಕೆಸು** ಜವುಗು ಹಾಗೂ ನೆರಳಿನಲ್ಲಿ ಬೆಳೆಯುವ ಒಂದು ಸಸ್ಯ. ದಕ್ಷ್ಶಿಣ ಏಷಿಯಾದ ಮೂಲದ ಸಸ್ಯ. ಅಲಂಕಾರಿಕ ಸಸ್ಯವಾಗಿಯೂ ಬಳಕೆಯಲ್ಲಿದೆ.

## ಸಸ್ಯಶಾಸ್ತ್ರೀಯ ವರ್ಗೀಕರಣ 
ಕೊಲೊಕಾಸಿಯ ಎಸ್ಕುಲೆಂಟಾ [Colocasia esculenta]ಎಂಬ ಸಸ್ಸ್ಯ ಶಾಸ್ತ್ರೀಯ ಹೆಸರನ್ನು ಹೊಂದಿದೆ. ಅರಾಸಿಯೆ (Araceae)ಕುಟುಂಬಕ್ಕೆ ಸೇರಿದೆ.

## ಇತರ ಹೆಸರುಗಳು 
ಇಂಗ್ಲಿಷ್ : ತಾರೋ (Taro)
ಮಲೆಯಾಳಂ: ಚೆಂಪು

## ಸಸ್ಯದ ಗುಣಲಕ್ಷಣಗಳು 
ಅಗಲವಾದ ಎಲೆಗಳನ್ನು ಹೊಂದಿದೆ. ಇದರಲ್ಲಿ ಹಲವಾರು ಪ್ರಭೇದಗಳಿದ್ದು, ಎಲೆ ಕಾಂಡಗಳಲ್ಲಿ ನೀರು ನಿಲ್ಲುವುದಿಲ್ಲ. ಎರಡು ಅಥವಾ ಮೂರು ಅಡಿ ಎತ್ತರ ಬೆಳೆಯುತ್ತದೆ.

## ಉಪಯೋಗಗಳು 
ಇದು ಆಹಾರ ಪದಾರ್ಥವಾಗಿ ಬಳಕೆಯಲ್ಲಿದೆ. ಇದರ ಎಲೆ, ಕಾಂಡ ಹಾಗೂ ಗೆಡ್ಡೆ ಎಲ್ಲವೂ ಆಹಾರವಾಗಿ ಉಪಯೋಗಿಸಲ್ಪಡುತ್ತದೆ. ಪ್ರಪಂಚದಾದ್ಯಂತ ಉಪಯೋಗದಲ್ಲಿರುವ ಇದರಿಂದ ನೂರಾರು ಖಾದ್ಯಗಳನ್ನು ತಯಾರಿಸುತ್ತಾರೆ. ದಕ್ಷಿಣ ಕನ್ನಡ ಹಾಗೂ ಮಲೆನಾಡಿ ನಲ್ಲಿ ತಯಾರಿಸಲ್ಪಡುವ ಪತ್ರೋಡೆ ಎಂಬ ಖಾದ್ಯ ಅತ್ಯಂತ ಜನಪ್ರಿಯ.

## ಬಾಹ್ಯ ಸಂಪರ್ಕಗಳು
## ಉಲ್ಲೇಖಗಳು
ವರ್ಗ:ಸಸ್ಯಗಳು
ವರ್ಗ:ಆಹಾರ ಪದಾರ್ಥಗಳು
ವರ್ಗ:ತರಕಾರಿಗಳು
ಫೆರಿಟ್ ಒರ್ಹಾನ್ ಪಾಮುಕ್

ಒಬ್ಬ ಕಾದಂಬರಿಕಾರ ಹಾಗು 'ಅಮೆರಿಕದ ಕೊಲಂಬಿಯ ವಿಶ್ವವಿದ್ಯಾಲಯದಲ್ಲಿ ತೌಲನೊಕ ಸಾಹಿತ್ಯದ ಪ್ರಾಧ್ಯಾಪಕ'ರಾಗಿ ದುಡಿಯುತ್ತಿರುವ '**ಫೆರಿಟ್ ಒರ್ಹಾನ್ ಪಾಮುಕ್**' (Ferit Orhan Pamuk) ಹುಟ್ಟಿ ಬೆಳೆದದ್ದು ಇಸ್ತಾಂಬುಲ್ ಶಹರಿನ ಒಂದು ಶ್ರೀಮಂತ ಕುಟುಂಬದಲ್ಲಿ. ಅವರ ಕುಟುಂಬದಲ್ಲಿ ಪಾಶ್ಚಾತ್ಯ ಸಂಸ್ಕತಿಗೆ ಹೆಚ್ಚಿಗೆ ಆದ್ಯತೆ ಕೊಡುತ್ತಿದ್ದರು. ಅದಲ್ಲದೆ ಇಸ್ತಾಂಬುಲ್ ಪಟ್ಟಣವೂ ಇಸ್ಲಾಂ ಮತ್ತು ಪಾಶ್ಚಾತ್ಯ ಸಂಸ್ಕ್ರುತಿಯ ಆಗರವಾಗಿತ್ತು. ಪಾಮುಕ್ ರವರ  ಕೃತಿಗಳಲ್ಲಿ ಈ ಸಂಗಮ ಕೊಡುಕೊಳ್ಳುವಿಕೆಯ ಕಥನ ಪ್ರಧಾನವಾಗಿ ಕಾಣಬರುತ್ತದೆ.
## ಜನನ ಮತ್ತು ವಿದ್ಯಾಭ್ಯಾಸ
ಪಾಮುಕ್, ಮೂಲತಃ ಒಬ್ಬ ಇಂಜಿನಿಯರ್, ೧೯೫೨ ರಲ್ಲಿ ಜನಿಸಿದರು. ಆದರೆ ಅದನ್ನು ಮದ್ಯದಲ್ಲೇ ಕೈಬಿಟ್ಟು, ಪತ್ರಿಕೋದ್ಯಮದ ಕಡೆವಾಲಿದರು. ೯೮೨ ರಲ್ಲಿ ಅವರು ಪ್ರಕಟಿಸಿದ ಕಾದಂಬರಿ 'ಕೆವ್ ಡೆಟ್ ಬೇ ವ್ ಒಗುಲ್ಲರಿ' ದೇಶೀಯ ಪ್ರಶಸ್ತಿಯೊಂದನ್ನು ಗಳಿಸಿದರು. ೧೯೮೩ ರಲ್ಲಿ ಬರೆದ ಎರಡನೆಯ ಕಾದಂಬರಿ, 'ಸೀಸ್ಸಿವ್ ಎವ್'ಸಹಿತ ಪ್ರಶಸ್ತಿಗೆ ಪಾತ್ರವಾಯಿತು.
## 'ಬೆಯಾಜ್ ಕಾಲೆ'
'ಪಾಮುಕ್ 'ರಿಗೆ ಅತ್ಯಂತ  ವ್ಯಾಪಕವಾದ ಹೆಸರನ್ನು ತಂದುಕೊಟ್ಟ ಕಾದಂಬರಿ,'ಬೆಯಾಜ್ ಕಾಲೆ' (ಬಿಳಿಯ ಕೋಟೆ ಮನೆ) ೧೯೮೫ ರಲ್ಲಿ ಬರೆದದ್ದು. ಇದು ಟರ್ಕಿದೇಶದ ಸಾಂಸ್ಕೃತಿಕ ಕಥನವೆನ್ನುವಷ್ಟು ವಸ್ತುನಿಷ್ಠವಾಗಿದೆ. ಈ ಕೃತಿಯ ನಿರೂಪಕ ೧೭ ನೆಯ ಶತಮಾನದ ಇಟಲಿದೇಶದ ಯುವ ವಿದ್ವಾಂಸ. ಈತ ತುರುಷ್ಕರ ದಂಡನಾಯಕ,'ಹೋಜಾ' ಎಂಬುವರ ಗುಲಾಮರಾಗಿದ್ದರು. ಪಾಶ್ಚಾತ್ಯ ಸಂಸ್ಕೃತಿಯ ವ್ಯಾಮೋಹಕ್ಕೆ ಸಿಲುಕಿದ್ದ 'ಹೋಜಾ' ತನ್ನ ಗುಲಾಮನ ಹತ್ತಿರವೇ ಶಿಷ್ಯವೃತ್ತಿಯನ್ನು ಅಭ್ಯಾಸಮಾಡಿದ.
## ಕಾದಂಬರಿಗಳು
'ದ ಬ್ಲ್ಯಾಕ್ ಬುಕ್'
'ಮೈ ನೇಮ್ ಈಸ್ ರೆಡ್'
'ನ್ಯೂ ಲೈಫ್'
'ಸ್ನೋ'
'ಮ್ಯೂಸಿಯಮ್ ಆಫ್ ಇನೊಸೆನ್', ಇವು ಪಾಮುಕ್ ಬರೆದ  ಕೆಲವು ಕಾದಂಬರಿಗಳ ಇಂಗ್ಲೀಷ್ ಅನುವಾದಗಳು.
ಟರ್ಕಿಯಲ್ಲಿ ಹಿಂದೆ ನಡೆದ ೩೦ ಸಾವಿರ ಕುರ್ಡಿಷ್ ಜನರ ಹತ್ಯೆ ಮತ್ತು ೧೦ ಲಕ್ಷ ಆರ್ಮೇನಿಯನ್ನರ ಹತ್ಯೆಗೆ 'ಒರ್ಹಾನ್ ಪಾಮುಕ್'  ಹೇಳಿಕೆ ನೀಡಿದ ಕಾರಣ ಅವರ ವಿರುದ್ಧ  ಸರಕಾರ ಕಾನೂನು ಕ್ರಮ ಜರುಗಿಸಿ ಸೆರೆಮನೆವಾಸ  ವಹಿಸಲು ಮುಂದಾಯಿತು. ಆಗ ಜಗತ್ತಿನ ಮುಖ್ಯ ಸಾಹಿತಿಗಳು ಅದರ ಪರವಾಗಿ ಟರ್ಕಿಯ ಸರಕಾರಕ್ಕೆ ಪತ್ರ ಬರೆದಿದ್ದರು. ಟರ್ಕಿ ಸರಕಾರ ಕೊನೆಗೆ ಪಾಮುಕ್ ರವರನ್ನು ಶಿಕ್ಷಿಸುವ ವಿಚಾರವನ್ನು ಕೈಬಿಟ್ಟರು. ಒರ್ಹಾನ್ ಪಾಮುಕ್ ಇಂದಿನ ದಿನಗಳಲ್ಲಿ ಪ್ರಚಲಿತದಲ್ಲಿರುವ ಪ್ರಮುಖ ಕಾದಂಬರಿಕಾರರಲ್ಲಿ ಮುಖ್ಯರೆಂದು ಪರಿಗಣಿಸಲ್ಪಟ್ಟಿದ್ದಾರೆ.
## 'ಸಾಹಿತ್ಯದ ನೋಬೆಲ್ ಪ್ರಶಸ್ತಿ ವಿಜೇತ'
ಸನ್ ೨೦೦೬ ರಲ್ಲಿ 'ಒರ್ಹಾನ್ ಪಾಮುಕ್ 'ರಿಗೆ 'ಸಾಹಿತ್ಯದ ನೋಬೆಲ್ ಪ್ರಶಸ್ತಿ' ದೊರೆಯಿತು. ತಮ್ಮ ಮಾತೃಭೂಮಿ ಟರ್ಕಿಗೆ ಮೊದಲನೆಯ ಮತ್ತು 'ಇದುವರೆವಿಗೆ ಏಕೈಕ ನೋಬೆಲ್ ಪ್ರಶಸ್ತಿ ತಂದುಕೊಟ್ಟ ಹೆಗ್ಗಳಿಕೆ'ಯನ್ನು 'ಒರ್ಹಾನ್ ಪಾಮುಕ್, ಗಳಿಸಿದ್ದಾರೆ.
## ಬಾಹ್ಯ ಸಂಪರ್ಕ
* https://www.nobelprize.org/nobel_prizes/literature/laureates/2006/

ವರ್ಗ:ನೊಬೆಲ್ ಪ್ರಶಸ್ತಿ
ವರ್ಗ:ಸಾಹಿತ್ಯದಲ್ಲಿ ನೊಬೆಲ್ ಪ್ರಶಸ್ತಿ
ಸಿ (ಕ್ರಮವಿಧಿ ಭಾಷೆ)

ಸಿ (ಇಂಗ್ಲಿಷ್ ಭಾಷೆಯ C ಎನ್ನುವಂತೆ ಉಚ್ಛಾರಣೆ) ಸಾಮಾನ್ಯ ಉದ್ದೇಶದ ಗಣಕ ಕ್ರಮವಿಧಿ ಭಾಷೆ. ಇದನ್ನು ಡೆನ್ನಿಸ್ ರಿಚಿ ೧೯೬೯ ಮತ್ತು ೧೯೭೩ರ ನಡುವೆ ಬೆಲ್ ಲ್ಯಾಬೊರೆಟರೀಸ್ನಲ್ಲಿ ಯುನಿಕ್ಸ್ ಕಾರ್ಯಕಾರಿ ವ್ಯವಸ್ಥೆಯ ಜೊತೆಗೆ ಬಳಸಲು ಅಭಿವೃದ್ಧಿಪಡಿಸಿದರು.

ಇದರಲ್ಲಿ "ಸಿ"ಯ ಮೂಲಭೂತವಾದ ಜ್ಣ್ಯಾನವನ್ನು ವಿವರಿಸಲಾಗಿದೆ. ಎಲ್ಲದಕ್ಕೂ ಮೊದಲು ನಾವು ಸಿ ಬರೆಯುವ ಮೊದಲು  ಅನ್ನು ಏಕೆ ಬರೆಯುತ್ತೇವೆ ಎಂದು ತಿಳಿದುಕೊಳ್ಳಬೇಕು, ಮೊದಲು ಇದರ ಬಗ್ಗೆ ಚರ್ಚಿಸೋಣ.

	ಮೊದಲೇ ಹೇಳಿದಂತೆ ನಾವು ಸಿ program ಬರೆದ ನಂತರ ಗಣಕ ಯಂತ್ರವು ಅದನ್ನು ತನಗೆ ಅರ್ಥವಾಗುವಂತಹ machine ಭಾಷೆಗೆ ರೂಪಾಂತರಿಸುತ್ತದೆ.ಈ ಒಂದು ಪ್ರಕ್ರಿಯೆಯನ್ನು compile ಎಂದು ಕರೆಯುತ್ತೇವೆ.ಕಂಪೈಲ್ ಪ್ರಕ್ರಿಯೆಯು ಕೆಲವು ಶ್ರೇಣಿಗಳನ್ನು ಹೊಂದಿದೆ. ಈಗ ನಾವು ಮೊದಲನೇ ಶ್ರೇಣಿಯನ್ನು ನೋಡೋಣ.ಇದರ ಜೊತೆಗೆ ಪ್ರತೀ ಪ್ರೊಗ್ರಾಮ್ ಬರೆಯುವುದಕ್ಕೂ ಮೊದಲು #include  ಏಕೆ ಬರೆಯಬೇಕೆಂದು ತಿಳಿದುಕೊಳ್ಳೋಣ.

	ನಮಗೆ ತಿಳಿದಿರುವ ಹಾಗೆ printf ಒಂದು function ಎಂದು ಕರೆಯುತ್ತೇವೆ. ಈ function ಕೂಡ function stdio.h ಎಂಬ ಒಂದು file ನಲ್ಲಿ ವಿವರಿಸಿರುತ್ತದೆ.ನಾವು ಕಂಪೈಲ್ ಮಾಡುವ ಸಂದರ್ಭದಲ್ಲಿ ಕಂಪೈಲೆರ್ #include  ಅನ್ನು ಕಡಿತಗೊಳಿಸಿ ಅದರ ಸ್ಥಳದಲ್ಲಿ stdio.h file ನಲ್ಲಿನ ಅಂಶಗಳನ್ನು ಸ್ಥಳಾಂತರಿಸುತ್ತದೆ.ಈ ಕ್ರಿಯೆಯನ್ನು pre-processing ಎಂದು ಕರೆಯುತ್ತಾರೆ.ಹೀಗೆ ಮಾಡುವುದರಿಂದ program ಗೆ printf function ಹೇಗೆ ಬಂತೆಂದು ತಿಳಿಯುತ್ತದೆ.  #include  ಹೀಗೆ ಬರೆಯದಿದ್ದಲ್ಲಿ printf function ಸಿಗುತ್ತಿಲ್ಲ ಅನ್ನುವ error ಸಂದೇಶವನ್ನು ನೀಡುತ್ತದೆ.

	stdio ಇದರ ಅರ್ಥStandard Input and Output. ಈ ಫೈಲ್ ನಲ್ಲಿ ಎಲ್ಲಾ ತರಹದ functionಗಳನ್ನು ವಿವರಿಸಿರಲಾಗಿರುತ್ತದೆ.ನಂತರ input/output ತೆಗೆದುಕೊಳ್ಳುವ ಕಾರ್ಯ ನಡೆಯುತ್ತದೆ.ಆಮೇಲೆ print ಆಗುವ ಕೆಲಸ ನಡೆಯುತ್ತದೆ.ತಕ್ಷಣ scanf input ಸ್ವೀಕರಿಸುತ್ತದೆ.ಈ ಎರಡು function ಗಳನ್ನು stdio.h ಫೈಲ್ ನಲ್ಲಿ ವಿವರಿಸಿರಲಾಗುತ್ತದೆ.

Pre-processing 
	ಯಾವುದೇ ಒಂದು program ಬರೆಯುವಾಗ ಯಾವ ಸಾಲು # ನಿಂದ ಪ್ರಾರಂಭವಾಗುತ್ತದೆಯೋ ಅದನ್ನು pre-processor ಎಂದು ಕರೆಯುತ್ತಾರೆ.compiler ಗಿಂತ ಮೊದಲು process ಮಾಡಿ program ಅನ್ನು ಮೊದಲು ಹೇಳಿದಂತೆ ಸುಧಾರಿಸುತ್ತದೆ. #include ಒಂದು pre-processing directive ಇದರ ಮುಂದೆ ಏನು ಬರೆದಿರುತ್ತದೊ ಆ file ನ ಅಂಶವನ್ನು ಬರೆಯುತ್ತದೆ.

#define ABC1
	#define ಅನ್ನು ಯಾವುದೇ ಒಂದು constant ಅನ್ನು ವಿವರಿಸಲು ಉಪಯೋಗಿಸುತ್ತಾರೆ.#define ABC 1 ಬರೆದ ಮೇಲೆ ಎಲ್ಲೆಲ್ಲಿ program ನಲ್ಲಿ ABC ಇದೆಯೋ ಅಲ್ಲಿ 1 ಅನ್ನು compiler ಲಿಖಿಸುತ್ತದೆ.#define ಅನ್ನು macro ಅಂತಲೂ ಕರೆಯುತ್ತಾರೆ.

#define ABC4(a) (a+4)
	ಈ macro parameterನ್ನು ಸ್ವೀಕರಿಸುತ್ತದೆ.ಇದನ್ನು ಉಪಯೋಗಿಸಿದ ನಂತರ program compileನ ಮೊದಲ ಹಂತದಲ್ಲಿ ಎಲ್ಲಿ ADD4(x) ಇದೆಯೋ ಅಲ್ಲಿ (x+4) ಅನ್ನು ಸ್ಥಳಾಂತರಿಸುತ್ತದೆ.ಇಲ್ಲಿ ತೋರಿಸಿರುವ x ಯಾವುದೇ ಬೇರೆ ಆಂಗ್ಲ ಅಕ್ಷರವಾದರೂ ಸರಿ.ಒಂದು ವೇಳೆ ನಾವು 5 ಎಂದು ಬರೆದರೆ ಆ ಸ್ಥಳದಲ್ಲಿ (4+5) ಎಂದಾಗುತ್ತದೆ.

#endif
	ಒಂದು ವೇಳೆ ನಾವು #define ಉಪಯೋಗಿಸಿ xyz define ಮಾಡಿದರೆ , #ifdef ಮತ್ತು #endif ಮಧ್ಯ ಬರೆದ program compile ಆಗುತ್ತದೆ ಇಲ್ಲದಿದ್ದಲ್ಲಿ ಅದು ಹಿಂತಿರುಗುತ್ತದೆ.

ವರ್ಗ: ಗಣಕ ವಿಜ್ಞಾನ
ವರ್ಗ: ಕ್ರಮವಿಧಿ ಭಾಷೆ
ಡೆನ್ನಿಸ್ ರಿಚಿ

**ಡೆನ್ನಿಸ್ ಮ್ಯಕ್‌ಅಲಿಸ್ಟೈರ್ ರಿಚಿ** ( ೯ ಸೆಪ್ಟೆಂಬರ್ ೧೯೪೧ - ೮ ಅಕ್ಟೋಬರ್ ೨೦೧೧ ) ಅಮೇರಿಕಾದ ಗಣಕ ವಿಜ್ಞಾನಿ. ಇವರು ಸಿ ಕ್ರಮವಿಧಿ ಭಾಷೆಯ ಅಭಿವೃದ್ಧಿ, ಮಲ್ಟಿಕ್ಸ್ ಮತ್ತು ಯುನಿಕ್ಸ್ ಕಾರ್ಯಕಾರಿ ವ್ಯವಸ್ಥೆಗಳು ಮತ್ತು ಇತರ ಕ್ರಮವಿಧಿ ಭಾಷೆಗಳ ಮೇಲಿನ ತಮ್ಮ ಪ್ರಭಾವಕ್ಕಾಗಿ ಪ್ರಸಿದ್ಧರಾಗಿದ್ದಾರೆ. ಇವರು ಲ್ಯೂಸೆಂಟ್ ಟೆಕ್ನಾಲಜೀಸ್ ಸಿಸ್ಟಂ ಸಾಫ್ಟ್‌ವೇರ್‌ನ ಸಂಶೋಧನಾ ವಿಭಾಗದ ಮುಖ್ಯಸ್ಥರಾಗಿ ೨೦೦೭ರಲ್ಲಿ ನಿವೃತ್ತರಾದರು.

## ಉಲ್ಲೇಖಗಳು 
ವರ್ಗ:ಗಣಕ ವಿಜ್ಞಾನ
ದಿ ಲಯನ್ ಕಿಂಗ್ (ಚಲನಚಿತ್ರ)

***ದಿ ಲಯನ್ ಕಿಂಗ್*** ೧೯೯೪ರ ಅಮೇರಿಕಾದ ಒಂದು ಆನಿಮೇಟಡ್ ಚಲನಚಿತ್ರ.

## ಉಲ್ಲೆಖಗಳು
## ಬಾಹ್ಯ ಸಂಪರ್ಕಗಳು
* 
* 
* 
* 
* 
* 

ವರ್ಗ:ಚಲನಚಿತ್ರಗಳು
ಬನಶಂಕರಿ ದೇವಸ್ಥಾನ, ಬೆಂಗಳೂರು

thumb|right|300px|'ಬನಶಂಕರಿ ಅಮ್ಮನವರ ಹೊಸ ದೇವಾಲಯ'
ಬೆಂಗಳೂರು ನಗರದ ದಕ್ಷಿಣ ಭಾಗದಲ್ಲಿರುವ 'ಬನಶಂಕರಿ ದೇವಾಲಯ', ಕನಕಪುರ ರಸ್ತೆಯಲ್ಲಿದೆ. ಈ ದೇವಸ್ಥಾನ ಬೆಂಗಳೂರಿನ ಶ್ರದ್ಧಾಳುಗಳ ನೆಚ್ಚಿನ ತಾಣ.
ಬೆಂಗಳೂರಿನ ಅಕ್ಕಪಕ್ಕದ ಸ್ಥಳಗಳ ಭಕ್ತಾದಿಗಳು ಮತ್ತು ದೂರದೂರದಿಂದ ಶ್ರದ್ಧೆ ಆಸಕ್ತಿಗಳಿಂದ ಭಕ್ತಾದಿಗಳು ಈ ದೇವಾಲಯಕ್ಕೆ ಭೆಟ್ಟಿನೀಡಿ ತಮ್ಮ ಮನದ ಕಾಮನೆಗಳನ್ನು ಈಡೇರಿಸಿಕೊಳ್ಳುತ್ತಾರೆ. ಇದಲ್ಲದೆ, ಹಳೆಯ ದೇವಸ್ಥಾನದ ಜಾಗದಲ್ಲಿ ಒಂದು ಹೊಸ ಸುಂದರ ದೇವಾಲಯ ಈಗ ಸಿದ್ಧಗೊಂಡಿದೆ.
thumb|right|300px|'ಈಶ್ವರ ಪಾರ್ವತಿ ದೇವಾಲಯ'
## ಐತಿಹ್ಯ
thumb|right|300px|'ಪುರಾತನ ಬನಶಂಕರಿ ಅಮ್ಮನವರ ಮಂದಿರ'
ಸ್ಥಳ ಪುರಾಣದ ರೀತ್ಯ,  ಈ ದೇವಸ್ಥಾನ ಅಸ್ತಿತ್ವಕ್ಕೆ ಬಂದಿದ್ದು, ೧೯೧೫ ರಲ್ಲಿ. ಸೋಮಣ್ಣ ಶೆಟ್ಟಿ ಎಂಬುವವರು ಬನಶಂಕರಮ್ಮನವರ ವಿಗ್ರಹವನ್ನು ಬಿಜಾಪುರಜಿಲ್ಲೆಯ **ಬಾದಾಮಿ**ಯಿಂದ ತೆಗೆದುಕೊಂಡು ಬಂದು  ಬೆಂಗಳೂರಿನ 'ಬನಶಂಕರಿ  ದೇವಾಲಯ'ದಲ್ಲಿ ಸ್ಥಾಪಿಸಿದರು. ಬಹಳ ವರ್ಷಗಳಿಂದ ಈ ಮಂದಿರ ಭಕ್ತಾದಿಗಳ ಮನೋಕಾಮನೆಯನ್ನು ಈಡೇರಿಸುತ್ತಿತ್ತು. ಸಮಯ ಸರಿದಂತೆ ಶ್ರದ್ಧಾಳುಗಳು ಹೆಚ್ಚಾಗತೊಡಗಿದರು. ಭಕ್ತಾದಿಗಳ ಉದಾರ ಕಾಣಿಕೆಯಿಂದಾಗಿ ಈಗ ಕಾಣಿಸುತ್ತಿರುವ ಭವ್ಯ ದೇವಸ್ಥಾನವನ್ನು ನಿರ್ಮಿಸಲು ಸಾಧ್ಯವಾಯಿತು.
## ವೈಶಿಷ್ಠ್ಯತೆ
thumb|right|300px|'ಹೊಸದಾಗಿ ನಿರ್ಮಾಣಗೊಂಡಿರುವ  ಭವ್ಯ ಬನಶಂಕರಿ ಅಮ್ಮನವರ ದೇಗುಲ'
ಸಾಮಾನ್ಯವಾಗಿ ಹಿಂದುಗಳಿಗೆ  ರಾಹುಕಾಲದಲ್ಲಿ ಯಾವ ವ್ರತ-ನಿಯಮಾದಿಗಳೂ ವರ್ಜಿತವಾಗಿವೆ. ಹಾಗಾಗಿ, ಅಮ್ಮನವರ ಪೂಜೆಯನ್ನು 'ರಾಹುಕಾಲ'ದ ಸಮಯದಲ್ಲಿ ನಡೆಸುವ ವಿಧಾನವು ಅತಿ ವಿಶೇಷವಾಗಿದೆ.  'ಪಂಚಾಂಗ'ದಲ್ಲೂ ಇದರ ಉಲ್ಲೇಖವಿದೆ. ಆದರೆ ರಾಹುಕಾಲದಲ್ಲೂ ನಡೆಯುವ ಈ ವಿಶೇಷ ಪೂಜಾವಿಧಾನದಿಂದಾಗಿ ಈ ದೇವಾಲಯಕ್ಕೆ ಬರುವ ಭಕ್ತರ ಸಂಖ್ಯೆ ಅಪಾರವಾಗಿದೆ. ಶುಕ್ರವಾರ, ಮಂಗಳವಾರ  ಮತ್ತು ರವಿವಾರದಂದು ಭಕ್ತರ ದೊಡ್ಡ ಗುಂಪುನ್ನು ದೇವಾಲಯದಲ್ಲಿ ಕಾಣಬಹುದಾಗಿದೆ. **ಬನಶಂಕರಿ ಅಮ್ಮ**ನವರಿಗೆ ಅರ್ಧ ಕತ್ತರಿಸಿದ ನಿಂಬೆಹಣ್ಣಿನ ರಸಿಕೆ ತೆಗೆದು, ಅದರಲ್ಲಿ ಎಣ್ಣೆದೀಪವನ್ನು ಹಚ್ಚಿಡುವ ವಿಧಿ ಅನನ್ಯವಾದದ್ದು.
## ಜಾತ್ರಾ ಮಹೋತ್ಸವ
ಪ್ರತಿವರ್ಷವೂ ಅಮ್ಮನವರ ಜಾತ್ರೆ, ಡಿಸೆಂಬರ್ ತಿಂಗಳ ಕೊನೆಯವಾರ ಇಲ್ಲವೇ ಜನವರಿ ತಿಂಗಳ ಮೊದಲವಾರದಲ್ಲಿ ವಿಜೃಂಭಣೆಯಿಂದ  ನೆರವೇರುತ್ತದೆ. ಅಕ್ಟೋಬರ್-ನವೆಂಬರ್ ತಿಂಗಳಲ್ಲಿ ಬರುವ **ದಸರಾ ಹಬ್ಬ**ದಲ್ಲೂ ಕೂಡ ಬನಶಂಕರಿದೇವಿಯ ಪೂಜಾವಿಧಿಗಳು ಬಹಳ ಸುಂದರವಾಗಿಯೂ ವಿಧಿವತ್ತಾಗಿಯೂ ಜರುಗುತ್ತವೆ.
## ವರ್ತಮಾನ ಹಾಗೂ ಭವಿಷ್ಯ
thumb|left|300px|ಹೊಸದಾಗಿ ನಿರ್ಮಿಸಿರುವ ಛಾವಣಿಯಡಿ ಭಕ್ತಾದಿಗಳು ಸೇರುವ ಸ್ಥಳ
**ಕರ್ನಾಟಕ ಸರಕಾರ**ದ **ಧರ್ಮಾರ್ಥ ಸೇವೆ**ಯ ಅಡಿಯಲ್ಲಿ ಈ ದೇವಾಲಯ ಬರುವುದರಿಂದ ಸರಕಾರದ ಕೃಪಾಪೋಷಿತದ ವಲಯದಲ್ಲಿ ಪೂಜಾ-ವಿಧಿಗಳು ಚೆನ್ನಾಗಿ ನೆರವೇರುತ್ತವೆ.
## ತಲುಪುವ ವಿಧಾನ
ಈ ಪುರಾತನ ದೇವಾಲಯಕ್ಕೆ ಬೆಂಗಳೂರು ನಗರದ ಎಲ್ಲಾ ಕಡೆಯಿಂದಲೂ ಬಂದು ತಲುಪಲು ಸರಕಾರಿ ಬಸ್ ಸೌಕರ್ಯಗಳಿವೆ. 'ಮೆಜೆಸ್ಟಿಕ್', ನಿಂದ ಬನಶಂಕರಿಗೆ ಬರಲು ೧೨ನೇ ಸಂಖ್ಯೆಯ ಅಂಕಣದಲ್ಲಿ ಸೂಕ್ತವಾದ ಬಸ್ಸನ್ನು ಹತ್ತಬಹುದು. ಜಯನಗರ ೪ ನೇ ಬ್ಲಾಕ್ ಹಾಗೂ ಕತ್ರಿಗುಪ್ಪೆಗೆ ಇದು ಹತ್ತಿರವಿದೆ.ಸಾರಕ್ಕಿಬಡಾವಣೆ ಹತ್ತಿರದಲ್ಲಿದೆ.
## ಉಲ್ಲೇಖಗಳು

ವರ್ಗ:ಬೆಂಗಳೂರಿನ ದೇವಾಲಯಗಳು
ಜೀನ್ ಆಗಸ್ಟ್ ಇಂಗ್ರೆಸ್

**ಜೀನ್ ಆಗಸ್ಟ್ ಇಂಗ್ರೆಸ್** (ಆಗಸ್ಟ್ 29 1780 - ಜನವರಿ 14 1867) ಫ್ರೆಂಚ್ ವರ್ಣಚಿತ್ರಕಾರ, ಶಾಸ್ತ್ರೀಯ ಚಿತ್ರಕಲೆ ಕೊನೆಯ ಪ್ರಮುಖ ಪ್ರತಿನಿಧಿಗಳು ಒಂದು.ತನ್ನ ಪ್ರಮುಖ ಸಂಪರ್ಕ ಆದಾಗ್ಯೂ, ಈಗ ತನ್ನ ಭಾವಚಿತ್ರಗಳನ್ನೂ ಪರಿಗಣಿಸಲಾಗಿದೆ, ಸ್ವತಃ ಐತಿಹಾಸಿಕ ವರ್ಣಚಿತ್ರಗಳ ಒಂದು ವರ್ಣಚಿತ್ರಕಾರ ಪರಿಗಣಿಸಿದ್ದರು.ಅವರು ಅತ್ಯುತ್ತಮ ವ್ಯಂಗ್ಯಚಿತ್ರಕಾರ ಮಾಡಲಾಯಿತು.ಒಂದು ಮನವರಿಕೆ ಕ್ಲ್ಯಾಸಿಕ್, ಅಭಿಮಾನಿ ಹಾಗೂ ಕಲೆಯಲ್ಲಿ ರಾಫೆಲ್ ಆದರ್ಶ ಸೌಂದರ್ಯ ಮತ್ತು ಪರಿಪೂರ್ಣತೆಯ ಭಕ್ತ, ಆದರೆ ವಾಸ್ತವದ ಒಂದು ಸೂಕ್ಷ್ಮ ವೀಕ್ಷಕರು ವಿಶ್ವದ ಕಲಾತ್ಮಕ ಆತುರದಿಂದ ಪ್ರಾಥಮಿಕ ಅರ್ಥ ಮೇಲೆ ಡ್ರಾಯಿಂಗ್ ಪ್ರಚಾರ ಹಾಗೆ.ಡ್ರಾಯಿಂಗ್ ವರ್ಣಚಿತ್ರದ ಅಭಿವ್ಯಕ್ತಿಯ ತನ್ನ ಪ್ರಾಥಮಿಕ ವಿಧಾನವಾಗಿದೆ, ಅವರ ಕೆಲಸದ ಉದ್ದಕ್ಕೂ ನರಮಂಡಲದ ಒಂದು ರೀತಿಯ ಆಯಿತು, ಹೀಗೆ ನೇರವಾಗಿ ನೀತಿಗಳ ಅವನಿಗೆ ಬಂದ ತನ್ನ ಕಲಾತ್ಮಕ ಚಿಂತನೆಯ ಪ್ರಾಬಲ್ಯ: ಪ್ರಾಮಾಣಿಕತೆ ಕಲೆಯಲ್ಲಿ ಎಂದು ಗುರುತಿಸಲಾಗಿದೆ.

ಚಿತ್ರ:Jean-Auguste-Dominique Ingres - La Baigneuse Valpinçon.jpg
ಚಿತ್ರ:IngresOdipusAndSphinx.jpg

ವರ್ಗ:ಚಿತ್ರಕಾರರು
ಸುಲ್ತನ್ ಬತ್ತೆರಿ

**ಸುಲ್ತಾನ್ ಬತ್ತೆರಿ** ಕೇರಳದಲ್ಲಿನ ವಯನಾಡು ಜಿಲ್ಲೆಯಲ್ಲಿ ಇರುವ ಒಂದು ನಗರ. ಕೇರಳ-ಕರ್ನಾಟಕ ಗಡಿಗೆ ಹತ್ತಿರವಿರುವ ಈ ನಗರಕ್ಕೆ *ಗಣಪತಿವಾಟ್ಟಮ್* ಎಂದೂ ಹೆಸರಿತ್ತು. ಕಿಡಂಗ ಬುಡಕಟ್ಟಿನ ಜನರು ವಾಸಿಸುತ್ತಿದ್ದುದರಿಂದ ಇದನ್ನು *ಕಿಡಂಗನಾಡು* ಎಂದೂ ಕರೆಯಲಾಗುತ್ತಿತ್ತು. ಇದು ವಯನಾಡು ಜಿಲ್ಲೆಯಲ್ಲಿರುವ ಅತೀ ದೊಡ್ಡ ನಗರಪ್ರದೇಶವಾಗಿದೆ. ಇಲ್ಲಿ ಸುಮಾರು ೧೩ನೇ ಶತಮಾನದಲ್ಲಿ ಕಟ್ಟಲ್ಪಟ್ಟಿರುವ ಜೈನ ಮಂದಿರವಿದ್ದು, ಟಿಪ್ಪು ಸುಲ್ತಾನ್ ಈ ಬಸದಿಯ ಮೇಲೆ ದಾಳಿ ಮಾಡಿ ಬಸದಿಯನ್ನು ಫಿರಂಗಿಗಳನ್ನು ಸಂಗ್ರಹಿಸುವ ಸಂಗ್ರಹಾಗಾರವನ್ನಾಗಿ ಬಳಸಲು ಆರಂಭಿಸಿದನು. ಹಾಗಾಗಿ ಈ ನಗರಕ್ಕೆ ಸುಲ್ತಾನ್ ಬತ್ತೆರಿ ಎಂದು ಹೆಸರು ಬಂತು. (*ರಾಕೆಟ್ಟು, ಕ್ಷಿಪಣಿಗಳನ್ನು ಉಡಾಯಿಸುವ ಕೊಳವೆಯಾಕಾರದ ಸಾಧನಕ್ಕೆ ಆಂಗ್ಲಭಾಷೆಯಲ್ಲಿ ಬ್ಯಾಟರಿ ಎಂದು ಹೆಸರಿದೆ. ಬ್ಯಾಟರಿ ಶಬ್ಧವೇ ಹಿಂದಿಯಲ್ಲಿ ಬತ್ತೆರಿ ಆಗಿದೆ*.) ಸುಲ್ತಾನ್ ಬತ್ತೆರಿ ಕೊಝಿಕ್ಕೊಡ್-ಕೊಳ್ಳೆಗಾಲ ರಾಷ್ಟ್ರೀಯ ಹೆದಾರಿಯಲ್ಲಿ, ಕೊಝಿಕ್ಕೊಡ್‌ನಿಂದ ಸುಮಾರು ೯೭ ಕಿಲೋ ಮೀಟರ್ ದೂರದಲ್ಲಿದೆ. ಸಮುದ್ರಮಟ್ಟದಿಂದ ಸುಮಾರು ೯೩೦ಮೀಟರ್ ಎತ್ತರದಲ್ಲಿರುವ ಈ ನಗರ, ಮೈಸೂರಿನಿಂದ ೧೧೪ ಕಿಲೋ ಮೀಟರ್, ಉದಕಮಂಡಲದಿಂದ ೧೦೦ ಕಿ.ಮೀ ದೂರದಲ್ಲಿದೆ.

## ಜನಸಂಖ್ಯೆ
*ಸುಲ್ತಾನ್ ಬತ್ತೆರಿ ಒಂದು ಪ್ರಮುಖ ಲಕ್ಷಣವೆಂದರೆ ವೈಶಿಷ್ಟ್ಯವನ್ನು ದೊಡ್ಡ ಆದಿವಾಸಿ ಜನಸಂಖ್ಯೆ ಇದೆ. ವಯನಾತು ಜಿಲ್ಲೆ ರಾಜ್ಯದ ಇತರ ಜಿಲ್ಲೆಗಳಲ್ಲಿ ನಡುವೆ ಆದಿವಾಸಿ ಜನಸಂಖ್ಯೆ (ಸುಮಾರು 36%) ಇಲ್ಲಿ ಮೊದಲ ಸ್ಥಾನದಲ್ಲಿದೆ. ಸುಲ್ತಾನ್ ಬತ್ತೆರಿ ದೊಡ್ಡ ವಸಾಹತುಗಾರ ಜನಸಂಖ್ಯೆಯನ್ನು ಹೊಂದಿದೆ. ತಮ್ಮ ಜೀವವನ್ನೇ ಮುಡಿಪಾಗಿಟ್ಟು, ಈ ಫಲವತ್ತಾದ ಭೂಮಿಗೆ ವಲಸೆ ಬಂದವರಲ್ಲಿ ಕೇರಳದ ಬಹುತೇಕ ಎಲ್ಲ ಭಾಗಗಳಿಂದ ಬಂದ ಜನರು ಇದ್ದಾರೆ. 
*ಸುಲ್ತಾನ್ ಬತ್ತೆರಿ ಒಂದು ಮೂರನೇ ಜನಸಂಖ್ಯೆಯ ಮುಸ್ಲಿಮರು ರಚನೆಯಾಯಿತು ಆಗಿದೆ. ಕ್ರಿಶ್ಚಿಯನ್ನರು ಒಂದು ಐದನೇ ಜನಸಂಖ್ಯೆ ಇದ್ದಾರೆ. ಉಳಿದವರು ಹಿಂದೂಗಳು. ಅವರ ಶ್ರಮದಾಯಕ ಕೆಲಸ ಮತ್ತು ತ್ಯಾಗ ಅವರ ಏಳಿಗೆಗೆ ನೆರವಾಯಿತು. ಮತ್ತೊಂದೆಡೆ, ಕಳೆದ ಕೆಲವು ದಶಕಗಳಲ್ಲಿ ಸ್ಥಳೀಯ ಜನರನ್ನು ಸಂಪೂರ್ಣ ಅಲ್ಪವಾಗಿ ಕಂಡಿವೆ.

## ತಲುಪುವುದು ಹೇಗೆ
ಸುಲ್ತಾನ್ ಬ್ಯಾಟರಿ ದಕ್ಷಿಣ ಭಾರತೀಯ ರಾಜ್ಯಗಳಲ್ಲಿ ಒಂದು ಒಳ್ಳೆಯ ರಸ್ತೆ ಸಂಪರ್ಕ ಹೊಂದಿದೆ. ಪ್ರಮುಖ ರಸ್ತೆ ಎನ್ ಹೆಚ್ 212 ಮೈಸೂರು, ಬೆಂಗಳೂರು ಮತ್ತು ಕ್ಯಾಲಿಕಟ್, ಎರಡು ರಾಜ್ಯ ಹೆದ್ದಾರಿಗಳು ಸಂಪರ್ಕ ಗೆ ಊಟಿ ಮತ್ತು ಕೊಯಂಬ ತ್ತೂರು ಮತ್ತು ರಾಜ್ಯ ಹೆದ್ದಾರಿ ಸಂಪರ್ಕ ಹೊಂದಿದೆ ಸಂಪರ್ಕ ಮಂಗಳೂರು

## ಚಿತ್ರಗಳನ್ನು

File:Mountain Pass Wayanad.jpg|ಘಾಟ್ ರಸ್ತೆ
File:Wayanad Churam - Night View.jpg|ಘಾಟ್ ರಸ್ತೆ ರಾತ್ರಿ
File:WayanadanTea.jpg|ಚಹಾ ತೋಟ
File:EdakkalCaveCarving.jpg| ಗುಹೆ ಚಿತ್ರಗಳು
File:Waynad Bamboo Road.jpg|ಮೈಸೂರು ಸುಲ್ತಾನ್ ಬತ್ತೀರಿ ರಸ್ತೆ
File:fogseasonwayanad.jpg|ಮಂಜು ಋತುವಿನಲ್ಲಿ ಮೈಸೂರು ಸುಲ್ತಾನ್ ಬತ್ತೀರಿ ರಸ್ತೆ
File:AmbukuthiMountain.jpg|ಅಮ್ಬುಕುತ್ತಿ ಪರ್ವತ

## ಉಲ್ಲೇಖಗಳು